title: 2011/50/EU: Neuvoston ja neuvostossa kokoontuneiden jäsenvaltioiden hallitusten edustajien päätös, annettu 15 päivänä lokakuuta 2010 , Euroopan unionin ja sen jäsenvaltioiden sekä Georgian yhteistä ilmailualuetta koskevan sopimuksen allekirjoittamisesta ja väliaikaisesta soveltamisesta

text:
               28.1.2011

               FI

               Euroopan unionin virallinen lehti

               L 25/1

         NEUVOSTON JA NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖS,
   annettu 15 päivänä lokakuuta 2010,
   Euroopan unionin ja sen jäsenvaltioiden sekä Georgian yhteistä ilmailualuetta koskevan sopimuksen allekirjoittamisesta ja väliaikaisesta soveltamisesta
   (2011/50/EU)
   EUROOPAN UNIONIN NEUVOSTO JA NEUVOSTOSSA KOKOONTUNEET EUROOPAN UNIONIN JÄSENVALTIOIDEN HALLITUSTEN EDUSTAJAT, jotka
   ottavat huomioon Euroopan unionin toiminnasta tehdyn sopimuksen ja erityisesti sen 100 artiklan 2 kohdan yhdessä sen 218 artiklan 5 ja 7 kohdan sekä 218 artiklan 8 kohdan ensimmäisen alakohdan kanssa,
   sekä katsovat seuraavaa:

               (1)

               Komissio on neuvotellut unionin ja sen jäsenvaltioiden puolesta Georgian kanssa yhteistä ilmailualuetta koskevan sopimuksen, jäljempänä ’sopimus’, noudattaen neuvoston päätöstä komission valtuuttamisesta aloittamaan neuvottelut.

               (2)

               Sopimus parafoitiin 5 päivänä maaliskuuta 2010.

               (3)

               Unionin ja jäsenvaltioiden olisi allekirjoitettava komission neuvottelema sopimus ja sovellettava sitä väliaikaisesti sillä varauksella, että sopimus tehdään myöhemmin.

               (4)

               On tarpeen säätää menettelyistä, joiden mukaisesti voidaan tarvittaessa päättää sopimuksen väliaikaisen soveltamisen lopettamisesta. On myös tarpeen säätää tarkoituksenmukaisista menettelyistä, jotka koskevat unionin ja jäsenvaltioiden osallistumista sopimuksen 22 artiklalla perustettuun sekakomiteaan ja sopimuksen 23 artiklassa määrättyyn riitojenratkaisumenettelyyn, sekä tiettyjen lentoturvallisuutta ja ilmailun turvaamista koskevien sopimuksen määräysten täytäntöönpanoa,

         OVAT HYVÄKSYNEET TÄMÄN PÄÄTÖKSEN:
   1 artikla
   Allekirjoitus
   1.   Hyväksytään Euroopan unionin ja sen jäsenvaltioiden sekä Georgian yhteistä ilmailualuetta koskevan sopimuksen, jäljempänä ’sopimus,’ allekirjoittaminen unionin puolesta sillä varauksella, että sopimuksen tekemisestä tehdään neuvoston päätös. (1)

   2.   Neuvoston puheenjohtaja valtuutetaan nimeämään yksi tai useampi henkilö, jolla on oikeus allekirjoittaa sopimus unionin puolesta sillä varauksella, että sopimus tehdään myöhemmin.
   2 artikla
   Väliaikainen soveltaminen
   Unioni ja sen jäsenvaltiot soveltavat sopimusta sen voimaan tuloon saakka väliaikaisesti, jollei osapuolten mahdollisista sisäisistä menettelyistä ja/tai kansallisesta lainsäädännöstä muuta johdu, sitä päivää seuraavan kuukauden ensimmäisestä päivästä, jona on päivätty viimeinen niistä nooteista, joilla osapuolet ovat ilmoittaneet toisilleen sopimuksen väliaikaisen soveltamisen edellyttämien menettelyjen päätökseen saattamisesta.
   3 artikla
   Sekakomitea
   1.   Euroopan unionia ja sen jäsenvaltioita edustavat sopimuksen 22 artiklalla perustetussa sekakomiteassa komission ja jäsenvaltioiden edustajat.
   2.   Komissio vahvistaa Euroopan unionin ja sen jäsenvaltioiden kannan sekakomiteassa sopimuksen liitteen III tai liitteen IV muutosten osalta sopimuksen 26 artiklan 2 kohdan mukaisesti sekä sellaisten EU:n yksinomaiseen toimivaltaan kuuluvien asioiden osalta, jotka eivät edellytä päätöstä, jolla on oikeusvaikutuksia, ja kanta ilmoitetaan ennalta neuvostolle ja jäsenvaltioille.
   3.   Sellaisiin sekakomitean päätöksiin, jotka koskevat EU:n toimivaltaan kuuluvia asioita, Euroopan unionin ja sen jäsenvaltioiden kannan hyväksyy neuvosto määräenemmistöllä komission ehdotuksesta, jolleivät EU:n perussopimuksissa määrätyt sovellettavat äänestysmenettelyt muuta edellytä.
   4.   Sellaisiin sekakomitean päätöksiin, jotka koskevat jäsenvaltioiden toimivaltaan kuuluvia asioita, Euroopan unionin ja sen jäsenvaltioiden kannan hyväksyy neuvosto yksimielisesti Euroopan komission tai jäsenvaltioiden ehdotuksesta, jollei jäsenvaltio ole ilmoittanut neuvoston pääsihteeristölle kuukauden kuluessa kyseisen kannan hyväksymisestä, että se voi hyväksyä sekakomitean päätöksen ainoastaan lainsäädäntöelintensä suostumuksella.
   5.   Unionin ja jäsenvaltioiden kannan sekakomiteassa esittää komissio lukuun ottamatta asioita, jotka kuuluvat jäsenvaltioiden yksinomaiseen toimivaltaan, jolloin sen esittää neuvoston puheenjohtajavaltio tai neuvoston päätöksellä komissio.
   4 artikla
   Riitojen ratkaiseminen
   1.   Komissio edustaa unionia ja sen jäsenvaltioita sopimuksen 23 artiklan mukaisissa riitojenratkaisumenettelyissä.
   2.   Neuvosto tekee komission ehdotuksesta päätöksen sopimuksen 23 artiklan mukaisten etuuksien soveltamisen keskeyttämisestä. Neuvosto tekee tämän päätöksen määräenemmistöllä.
   3.   Komissio, jota avustaa neuvoston nimeämä jäsenvaltioiden edustajien erityiskomitea, päättää kaikista muista tarvittavista sopimuksen 23 artiklan nojalla toteutettavista toimista asioissa, jotka kuuluvat EU:n toimivaltaan.
   5 artikla
   Ilmoittaminen komissiolle
   1.   Jäsenvaltioiden on ilmoitettava viipymättä komissiolle kaikista georgialaisen lentoyhtiön luvan epäämistä, kokonaan tai tilapäisesti peruuttamista taikka rajoittamista koskevista päätöksistä, joita ne aikovat tehdä sopimuksen 5 artiklan mukaisesti.
   2.   Jäsenvaltioiden on ilmoitettava viipymättä komissiolle kaikista pyynnöistä tai ilmoituksista, joita ne ovat tehneet tai jotka ne ovat vastaanottaneet sopimuksen 14 artiklan (Lentoturvallisuus) mukaisesti.
   3.   Jäsenvaltioiden on ilmoitettava viipymättä komissiolle kaikista pyynnöistä tai ilmoituksista, joita ne ovat tehneet tai jotka ne ovat vastaanottaneet sopimuksen 15 artiklan (Ilmailun turvaaminen) mukaisesti.

      Tehty Luxemburgissa 15 päivänä lokakuuta 2010.

            Neuvoston puolesta

            Puheenjohtaja

         E. SCHOUPPE

      (1)  Sopimuksen teksti julkaistaan yhdessä sen tekemistä koskevan päätöksen kanssa.


Avis juridique important

|

31995D0490

95/490/EY: Neuvoston päätös, tehty 17 päivänä marraskuuta 1995, Euroopan talousyhteisön ja Madagaskarin tasavallan hallituksen välillä Madagaskarin rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 21 päivän toukokuuta 1995 ja 20 päivän toukokuuta 1998 väliseksi ajaksi tehdyn pöytäkirjan väliaikaista soveltamista koskevan sopimuksen tekemisestä kirjeenvaihtona

Virallinen lehti nro L 282 , 24/11/1995 s. 0021 - 0021

NEUVOSTON PÄÄTÖS,tehty 17 päivänä marraskuuta 1995,Euroopan talousyhteisön ja Madagaskarin tasavallan hallituksen välillä Madagaskarin rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 21 päivän toukokuuta 1995 ja 20 päivän toukokuuta 1998 väliseksi ajaksi tehdyn pöytäkirjan väliaikaista soveltamista koskevan sopimuksen tekemisestä kirjeenvaihtona (95/490/EY) EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen,ottaa huomioon Euroopan talousyhteisön ja Madagaskarin tasavallan hallituksen välillä Madagaskarin rannikon edustalla harjoitettavasta kalastuksesta tehdyn sopimuksen (1),ottaa huomioon komission ehdotuksen,sekä katsoo, ettäyhteisö ja Madagaskarin hallitus ovat neuvotelleet edellä tarkoitettuun sopimukseen tehtävistä muutoksista tai lisäyksistä ensimmäisten pöytäkirjojen soveltamisajan päättyessä,näiden neuvottelujen tuloksena parafoitiin 18 päivänä toukokuuta 1995 uusi pöytäkirja; tämän pöytäkirjan myötä yhteisön kalastajilla on kalastusmahdollisuudet Madagaskarin suvereniteettiin tai lainkäyttövaltaan kuuluvilla vesillä 21 päivän toukokuuta 1995 ja 20 päivän toukokuuta 1998 välisenä aikana, jayhteisön kalastusalusten toiminnan keskeytymisen välttämiseksi on välttämätöntä, että kyseinen pöytäkirja hyväksytään viipymättä; tämän vuoksi sopimuspuolet ovat parafoineet kirjeenvaihtona tehdyn sopimuksen, jossa määrätään parafoidun pöytäkirjan väliaikaisesta soveltamisesta seuraavasta päivästä sen jälkeen, kun voimassa olevat pöytäkirjat lakkaavat olemasta voimassa; tämä sopimus olisi tehtävä, jollei perustamissopimuksen 43 artiklan mukaisesta lopullisesta päätöksestä muuta johdu,ON PÄÄTTÄNYT SEURAAVAA:1 artikla Hyväksytään yhteisön puolesta Euroopan talousyhteisön ja Madagaskarin tasavallan hallituksen välillä Madagaskarin rannikon edustalla harjoitettavasta kalastuksesta tehdyssä sopimuksessa määrättyjen kalastusmahdollisuuksien ja taloudellisen korvauksen vahvistamisesta 21 päivän toukokuuta 1995 ja 20 päivän toukokuuta 1998 väliseksi ajaksi tehdyn pöytäkirjan väliaikaista soveltamista koskeva kirjeenvaihtona tehty sopimus.Kirjeenvaihtona tehdyn sopimuksen teksti on tämän päätöksen liitteenä.2 artikla Neuvoston puheenjohtajalla on oikeus nimetä henkilöt, joilla on valtuudet allekirjoittaa sopimus yhteisöä sitovasti.Tehty Brysselissä 17 päivänä marraskuuta 1995.Neuvoston puolestaP. SOLBES MIRAPuheenjohtaja(1) EYVL N:o L 73, 18.3.1986, s. 26


Avis juridique important

|

31999D0662

Neuvoston päätös, tehty 19 päivänä heinäkuuta 1999, sopimuksen tekemisestä Euroopan yhteisön ja Israelin valtion välillä OECD:n hyvän laboratoriokäytännön periaatteiden ja niiden noudattamisen seurantaa koskevien ohjelmien vastavuoroisesta tunnustamisesta

Virallinen lehti nro L 263 , 09/10/1999 s. 0006 - 0006

NEUVOSTON PÄÄTÖS,tehty 19 päivänä heinäkuuta 1999,sopimuksen tekemisestä Euroopan yhteisön ja Israelin valtion välillä OECD:n hyvän laboratoriokäytännön periaatteiden ja niiden noudattamisen seurantaa koskevien ohjelmien vastavuoroisesta tunnustamisesta(1999/662/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 133 artiklan yhdessä 300 artiklan 2 kohdan ensimmäisen virkkeen, 3 kohdan ensimmäisen alakohdan ja 4 kohdan kanssa,ottaa huomioon komission ehdotuksen,sekä katsoo, että1) komissio on neuvotellut OECD:n hyvän laboratoriokäytännön periaatteiden ja niiden noudattamisen seurantaa koskevien ohjelmien vastavuoroisesta tunnustamista koskevan sopimuksen, joka parafoitiin 16 päivänä tammikuuta 1997 Brysselissä, neuvotteluohjeiden mukaisesti ja sopimus olisi hyväksyttävä,2) tietyt täytäntöönpanoa koskevat kysymykset on annettu sopimuksessa perustetun sekakomitean tehtäväksi, erityisesti toimivalta muuttaa sopimuksen kahden liitteen tiettyjä osia, ja3) olisi määriteltävä tarpeelliset sisäiset menettelyt sopimuksen asianmukaiseksi täytäntöönpanemiseksi ja komissiolle olisi annettava toimivalta tehdä tiettyjä teknisiä muutoksia sopimukseen ja tehdä tiettyjä sopimuksen täytäntöönpanoa koskevia päätöksiä,ON PÄÄTTÄNYT SEURAAVAA:1 artiklaHyväksytään Euroopan yhteisön puolesta OECD:n hyvän laboratoriokäytännön periaatteiden ja niiden noudattamisen seurantaa koskevien ohjelmien vastavuoroista tunnustamista koskeva Euroopan yhteisön ja Israelin valtion sopimus.Sopimuksen teksti ja yhteisesti hyväksytty neuvottelupöytäkirja ovat tämän päätöksen liitteinä.2 artiklaNeuvoston puheenjohtaja antaa yhteisön puolesta sopimuksen 16 artiklassa tarkoitetun ilmoituksen(1).3 artikla1. Komissio, jota avustaa neuvoston asettama erityiskomitea, edustaa yhteisöä sopimuksen 10 artiklassa tarkoitetussa sekakomiteassa. Kuultuaan erityiskomiteaa komissio ilmoittaa, neuvottelee, vaihtaa tietoja ja pyytää valvontatoimia ja osallistumista tarkastuksiin sekä antaa tarvittaessa vastauksia sopimuksen 3 artiklan 2 kohdan, 5 artiklan 2 kohdan, 6, 7, 9 ja 12 artiklan sekä liitteen II mukaisesti. Komissio tekee myös päätöksiä sopimuksen 11 artiklan 2 ja 3 kohdan sekä 12 artiklan toisen virkkeen mukaisesti.2. Komissio päättää kuultuaan tämän artiklan 1 kohdassa tarkoitettua erityiskomiteaa sekakomiteassa esitettävästä yhteisön kannasta, joka koskee sopimuksen 4 artiklan toisen virkkeen mukaisesti hyväksyttäviä muutoksia sen liitteeseen I ja sopimuksen 5 artiklan mukaisesti hyväksyttäviä muutoksia sen liitteeseen II.3. Neuvosto tekee kaikki muut päätökset määräenemistöllä komission ehdotuksesta.Tehty Brysselissä 19 päivänä heinäkuuta 1999.Neuvoston puolestaT. HALONENPuheenjohtaja(1) Neuvoston pääsihteeristö julkaisee sopimuksen voimaantulopäivän Euroopan yhteisöjen virallisessa lehdessä.


title: 2006/258/EY: Komission päätös, tehty  6 päivänä maaliskuuta 2006 , muun muassa Kiinan kansantasavallasta peräisin olevien väritelevisiovastaanottimien tuontia koskevan polkumyynnin vastaisen menettelyn yhteydessä esitettyyn sitoumuksen hyväksymisestä tehdyn päätöksen 2002/683/EY kumoamisesta

text:
               31.3.2006

               FI

               Euroopan unionin virallinen lehti

               L 93/63

      KOMISSION PÄÄTÖS,
   tehty 6 päivänä maaliskuuta 2006,
   muun muassa Kiinan kansantasavallasta peräisin olevien väritelevisiovastaanottimien tuontia koskevan polkumyynnin vastaisen menettelyn yhteydessä esitettyyn sitoumuksen hyväksymisestä tehdyn päätöksen 2002/683/EY kumoamisesta
   (2006/258/EY)
   EUROOPAN YHTEISÖJEN KOMISSIO, joka
   ottaa huomioon Euroopan yhteisön perustamissopimuksen,
   ottaa huomioon polkumyynnillä muista kuin Euroopan yhteisön jäsenvaltioista tapahtuvalta tuonnilta suojautumisesta 22 päivänä joulukuuta 1995 annetun neuvoston asetuksen (EY) N:o 384/96 (1), jäljempänä ’perusasetus’, ja erityisesti sen 8 artiklan,
   on kuullut neuvoa-antavaa komiteaa,
   sekä katsoo seuraavaa:
   A.   AIKAISEMPI MENETTELY

               (1)

               Elokuussa 2002 neuvosto otti asetuksella (EY) N:o 1531/2002 (2) käyttöön lopullisen polkumyyntitullin muun muassa Kiinan kansantasavallasta, jäljempänä ’Kiina’, peräisin olevien väritelevisiovastaanottimien, jäljempänä ’tarkasteltavana oleva tuote’, tuonnissa yhteisöön.

               (2)

               Samaan aikaan komissio hyväksyi päätöksellä 2002/683/EY (3) yhteisen sitoumuksen, jäljempänä ’sitoumus’, jonka tarjosivat Haier Electrical Appliances Corp., Ltd, Hisense Import & Export Co., Ltd, Konka Group Co., Ltd, Sichuan Changhong Electric Co., Ltd, Skyworth Multimedia International (Shenzen) Co., Ltd, TCL King Electrical Appliances (Hui Zhou) Co., Ltd ja Xiamen Overseas Chinese Electronic Co., Ltd, jäljempänä ’yritykset’, yhdessä Kiinan koneiden ja elektroniikan tuonti- ja vientikauppakamarin, jäljempänä ’CCCME’, kanssa

               (3)

               Päätöksen seurauksena tarkasteltavana olevan Kiinasta peräisin olevan tuotteen tuonti yhteisöön vapautettiin lopullisista polkumyyntitulleista, jos tuotteen olivat valmistaneet nämä yritykset ja jos se oli sitoumuksen soveltamisalaan kuuluvaa lajia, jäljempänä ’sitoumuksen soveltamisalaan kuuluva tuote’.

         B.   SITOUMUKSEN RIKKOMINEN
   1.   Sitoumuksen antaneiden yritysten velvollisuudet

               (4)

               Yritysten antama sitoumus velvoittaa ne muun muassa veloittamaan vähintään sitoumuksessa määrätyn vähimmäistuontihinnan, kun sitoumuksen soveltamisalaan kuuluvaa tuotetta viedään ensimmäiselle riippumattomalle asiakkaalle yhteisössä, ja noudattamaan tiettyjä sitoumuksessa vahvistettuja enimmäismääriä. Tämän tasoisilla hinnoilla ja enimmäismäärillä polkumyynnin vahingolliset vaikutukset poistuvat.

               (5)

               Jotta sitoumuksen noudattaminen voitaisiin varmistaa, CCCME ja yritykset sitoutuivat myös toimittamaan komissiolle kaikki tämän tarvitsemat tiedot ja sallimaan tarkastuskäynnit toimitiloihinsa, jotta komissio voi tarkistaa mainittujen neljännesvuosiraporttien paikkansapitävyyden.

               (6)

               Kuten asetuksen (EY) N:o 1531/2002 johdanto-osan 239 kappaleessa todetaan, sitoumuksessa määrätään erityisesti, että kaikkien allekirjoittajien katsotaan rikkoneen sitoumusta, jos jokin yritys tai CCCME rikkoo sitä. Jos osapuolet eivät toimi sitoumusta valvottaessa yhteistyössä komission kanssa, sitoumusta katsotaan rikotun.

               (7)

               Komissio halusi tehdä tarkastuskäynnit CCCME:n ja kahden tarkasteltavana olevaa tuotetta eniten myyvän yrityksen (Xiamen Overseas Chinese Electronic Co., Ltd ja Konka Group Co., Ltd) toimitiloihin. Komissio lähetti CCCME:lle, Xiamen Overseas Chinese Electronic Co., Ltd:lle ja Konka Group Co., Ltd:lle ennen tarkastuskäyntejä kirjeet, joissa ilmoitettiin tarkastuskäyntien päivämäärät.

         2.   Tarkastuksen tulokset

               (8)

               CCCME ja Xiamen Overseas Chinese Electronic Co., Ltd ilmoittivat hyväksyvänsä komission tarkastuskäynnin. Konka Group Co., Ltd kuitenkin kieltäytyi hyväksymästä tarkastuskäyntiä.

               (9)

               Yritystä pyydettiin vahvistamaan, onko tämä sen viimeinen kanta asiaan ja sitä muistutettiin, että sitoumuksen 5.6 lausekkeen mukaisesti yritykset sitoutuivat myös toimittamaan yhteistyössä komissiolle kaikki tiedot, jotka se tarvitsee yhteisen sitoumuksen noudattamisen valvomiseen, ja sallimaan sen, että Euroopan komission virkamiehet tarkastavat kaikki toimitetut tiedot. Tähän sisältyy mahdollisuus, että kyseiset virkamiehet tekevät yritysten ja/tai CCCME:n toimitiloissa tutkimuksia lyhyelläkin varoitusajalla.

               (10)

               Konka Group Co., Ltd vahvisti kirjeellä haluttomuutensa toimia yhteistyössä, ja lisäksi CCCME vahvisti yrityksen kannan.

               (11)

               Tämän perusteella CCCME:lle ja yrityksille annettiin tiedoksi tosiasiat ja huomiot, joiden perusteella komissio aikoi peruuttaa sitoumukselle antamansa hyväksynnän, koska Konka Group Co., Ltd rikkoi sitoumusta, ja ottaa sen sijaan käyttöön lopullisen polkumyyntitullin. Kirjallisten ja suullisten huomautusten esittämistä varten asetettiin määräaika. Huomautuksia ei esitetty.

         C.   PÄÄTÖKSEN 2002/683/EY KUMOAMINEN

               (12)

               Edellä esitetyn perusteella katsotaan, että yritysten yhdessä CCCME:n kanssa tarjoamalle sitoumukselle annettu hyväksyntä olisi peruutettava. Kumotaan päätös 2002/683/EY sitoumuksen hyväksymisestä.

               (13)

               Samanaikaisesti tämän päätöksen kanssa neuvosto on muuttanut asetusta (EY) N:o 1531/2002 asetuksella 511/2006 (4) lopullisen polkumyyntitullin ottamiseksi käyttöön kyseisten yritysten väritelevisiovastaanottimien tuonnissa yhteisöön,

         ON PÄÄTTÄNYT SEURAAVAA:
   1 artikla
   Kumotaan päätös 2002/683/EY.
   2 artikla
   Tämä päätös tulee voimaan seuraavana päivänä sen jälkeen, kun se on julkaistu Euroopan unionin virallisessa lehdessä.

      Tehty Brysselissä 6 päivänä maaliskuuta 2006.

            Komission puolesta

         Peter MANDELSON

            Komission jäsen

      (1)  EYVL L 56, 6.3.1996, s. 1. Asetus sellaisena kuin se on viimeksi muutettuna asetuksella (EY) N:o 2117/2005 (EUVL L 340, 23.12.2005, s. 17).

      (2)  EYVL L 231, 29.8.2002, s. 1.

      (3)  EYVL L 231, 29.8.2002, s. 42.

      (4)  Ks. tämän virallisen lehden s. 26.


Avis juridique important

|

31995D0564

95/564/EY: Neuvoston päätös, tehty 22 päivänä joulukuuta 1995, Euroopan audiovisuaalisen ohjelmateollisuuden ammattilaisten koulutusohjelmien täytäntöönpanosta (Media II-koulutus)

Virallinen lehti nro L 321 , 30/12/1995 s. 0033 - 0038

NEUVOSTON PÄÄTÖS,tehty 22 päivänä joulukuuta 1995,Euroopan audiovisuaalisen ohjelmateollisuuden ammattilaisten koulutusohjelmien täytäntöönpanosta (Media II-koulutus) (95/564/EY)EUROOPAN UNIONIN NEUVOSTO, jokaottaa huomioon Euroopan yhteisön perustamissopimuksen ja erityisesti sen 127 artiklan 4 kohdan,ottaa huomioon komission ehdotuksen(1),ottaa huomioon talous- ja sosiaalikomitean lausunnon(2),noudattaa perustamissopimuksen 189 c artiklassa määrättyä menettelyä(3)sekä katsoo, että1) Brysselissä 10 ja 11 päivänä joulukuuta 1993 kokoontunut Eurooppa-neuvosto on ottanut huomioon valkoisen kirjan "Kilpailukyky, kasvu ja työllisyys" Euroopan unionin ja sen jäsenvaltioiden toiminnan viitteenä; valkoinen kirja kannattaa sellaista teollisen kehityksen suuntausta, joka perustuu yleismaailmalliseen kilpailuun, kasvun ja työllisyyden osatekijään, ja toteaa erityisesti 7 luvussa tarpeen mukauttaa ammattitaito teollisiin ja teknologisiin muutoksiin,2) Korfulla 24 ja 25 päivänä kesäkuuta 1994 kokoontunut Eurooppa-neuvosto on ottanut huomioon Bangemannin työryhmän kertomuksen "Eurooppa ja maailmanlaajuinen tietoyhteiskunta - Suosituksia Eurooppa-neuvostolle", jossa tunnustetaan erityisesti audiovisuaalisen teollisuuden ohjelmien sisällön strateginen merkitys,3) neuvosto (teollisuus/televiestintä) on kokouksessaan 28 päivänä syyskuuta 1994 ottanut myönteisesti vastaan komission 19 päivänä heinäkuuta 1994 antaman tiedonannon "Kohti Euroopan tietoyhteiskuntaa: toimintasuunnitelma" ja korostanut tarvetta parantaa eurooppalaisen audiovisuaalisen teollisuuden kilpailukykyä,4) neuvosto on pannut merkille komission 1 päivänä syyskuuta 1994 antaman tiedonannon "Euroopan unionin teollisuuden kilpailupolitiikka", joka osoittaa teknologian, tuotteiden ja ohjelmien (erityisesti audiovisuaalisten) kehitysnäkymien läheisen yhteyden palveluiden sekä liitännäisverkkojen kehitysnäkymiin ja muistuttaa tarpeesta nostaa inhimillisten voimavarojen koulutuksen tasoa eurooppalaisen teollisuuden kilpailukyvyn varmistamiseksi,5) neuvosto on ottanut huomioon 17 päivänä kesäkuuta 1994 vihreän kirjan "Audiovisuaalisen ohjelmateollisuuden kehittämisen strategiset vaihtoehdot",6) komissio on kuullut alan ammattilaisia vihreässä kirjassa esitellyistä vaihtoehdoista erityisesti järjestämällä "Euroopan audiovisuaalikonferenssin" Brysselissä 30 päivästä kesäkuuta 2 päivään heinäkuuta 1994; tämän kuulemisen tuloksena kävi ilmi, että on olemassa suurta tarvetta eurooppalaisen audiovisuaalisen teollisuuden voimistetulle tukiohjelmalle, erityisesti koulutuksen alalla,7) Euroopan parlamentti on "Euroopan audiovisuaalikonferenssia" valmistellessaan tarkastellut toukokuun 6 päivänä 1994 antamassaan päätöslauselmassa(4) audiovisuaalisen alan ongelmia neuvoston 3 päivänä lokakuuta 1989 antaman direktiivin 89/552/ETY(5) mukaisesti, jolla pyritään yhteensovittamaan eräitä jäsenvaltioiden televisiolähetystoiminnan ("Televisio ilman rajoja") harjoittamista koskevia lakeja, asetuksia ja hallinnollisia määräyksiä, ja arvioinut, että ne etusijalle asetettavat seikat, jotka määriteltiin erityisesti Media-ohjelman muutoksista käydyn keskustelun aikana, toisin sanoen rahoitus, esituotanto, levitys ja koulutus, ovat olennaisia tavoitteita järjestelmällisiä ja lujia eurooppalaisia verkkoja hahmoteltaessa,8) talous- ja sosiaalikomitea on 14 päivänä syyskuuta 1994 antanut lausunnon vihreästä kirjasta ja arvioinut, että Median kaltaisilla eurooppalaisessa mittakaavassa laadituilla ohjelmilla voisi olla myönteinen vaikutus eurooppalaisten ohjelmien rakenteen ja eurooppalaisten tuotantokeinojen kehitykseen,9) komissio on pannut täytäntöön 21 päivänä joulukuuta 1990 tehdyllä neuvoston päätöksellä 90/685/ETY hyväksytyn toimintaohjelman Euroopan audiovisuaalisen teollisuuden kehittämisen edistämiseksi (Media) 1991-1995), joka koskee toimintaohjelman toteuttamista Euroopan audiovisuaalisen teollisuuden kehittämisen edistämiseksi (Media) (1991-1995)(6) ja johon kuuluvat erityisesti Euroopan audiovisuaalisten teosten kehittämisen ja levityksen tukemiseen tarkoitetut toiminnat,10) tutusttuaan komission 23 päivänä heinäkuuta 1993 antamaan tiedonantoon, joka koski Media-ohjelmasta kaksi vuotta sen täytäntöönpanon jälkeen laadittua arviointikertomusta, neuvosto totesi kokouksessaan 5 päivänä marraskuuta 1993, että oli aiheellista tutkia sellaisia toimenpiteitä, jotka olisivat tarpeen Media II -ohjelman käynnistämiseksi vuoden 1995 jälkeen,11) Eurooppa-neuvosto kehotti Essenissä 9 ja 10 päivänä joulukuuta 1994 pidetyssä kokouksessaan komissiota tekemään ehdotuksia uutta Media-ohjelmaa varten,12) neuvosto on 6 päivänä joulukuuta 1994 tehnyt päätöksen 94/819/EY(7), jolla perustettiin toimintaohjelma Leonardo da Vinci Euroopan yhteisön ammattikoulutuspolitiikan toteuttamiseksi; edellä mainitun päätöksen 8 artiklan 1 kohdassa säädetään, että komissio huolehtii mainitun ohjelman ja yhteisön muiden koulutusalan toimenpiteiden kokonaisuuden johdonmukaisuudesta,13) on aiheellista varmistaa asianmukainen toimintojen yhteensovitus ammattikoulutukseen liittyvän toiminnan kanssa, joka toteutetaan rakennerahastojen tavoitteiden yhteydessä,14) perustamissopimuksen 128 artiklan 4 kohdan mukaisesti yhteisö ottaa kulttuuriin liittyvät näkökohdat huomioon muiden maintun sopimuksen määräysten mukaisessa toiminnassaan; on siis aiheellista valvoa, että tähän ohjelmaan osallistuminen heijastaa Euroopan kulttuurien monimuotoisuutta,15) on välttämätöntä ottaa huomioon audiovisuaalisen alan kulttuuriin liittyvät näkökohdat,16) eurooppalaisten audiovisuaalisten markkinoiden syntyminen edellyttää markkinoiden uusiin ulottuvuuksiin mukautettua ammattitaitoa erityisesti audiovisuaalisen alan taloudellisen ja kaupallisen hallinnon osalta ja uuden teknologian käyttämisen osalta ohjelmien luomisvaiheessa, kehityksessä, tuotannossa ja levityksessä,17) on aiheellista varustaa ammattilaiset pätevyydellä, joka antaa heille edellytykset mahdollisimman laajasti hyödyntää markkinoita ja erityisesti niiden eurooppalaista ulottuvuuta ja audiovisuaalisia ohjelmia sekä kannustaa heidät kehittämään markkinoiden vaatimuksia vastaavia hankkeita,18) on aiheellista vahvistaa eurooppalaisen audiovisuaalisen perinnön hyödyntämistä ja vastata ohjelmamarkkinoiden vaatimuksiin tällä alalla,19) ammattilaisten peruskoulutukseen on sisällyttävä talouden tai teknologian alan välttämättömät aiheet ja että näiden alojen nopea kehitys tekee toiminnat ammatillisen jatkokoulutuksen alalla erityisen tarpeelliseksi,20) on aiheellista kannustaa ammatillisten koulutuskeskusten verkostumista taitotiedon vaihdon helpottamiseksi ja koulutusmoduuleiden luomiseksi eurooppalaisella tasolla,21) ammatillisen koulutuksen tukemisessa on otettava huomioon rakenteelliset tavoitteet, kuten luomisen voimavarojen ja tuotannon kehittäminen sellaisissa maissa tai sellaisilla alueilla, joiden audiovisuaaliset tuotantomahdollisuudet ovat vähäisiä ja/tai jotka ovat kooltaan tai kielialueeltaan pieniä, ja/tai itsenäisen tuotantolohkon ja erityisesti pienten ja keskisuurten yritysten kehittäminen (PK-yritykset),22) mahdollisuuksien yhdenvertaisuus on Euroopan unionin politiikan perusperiaate, joka on otettava huomioon tämän ohjelman täytäntöönpanemisessa,23) tähän päätökseen on sisällytetty tämän ohjelman koko keston ajaksi Euroopan parlamentin, neuvoston ja komission 6 päivänä maaliskuuta 1995 antaman julistuksen 2 kohdan mukaiset rahoituspuitteet, ilman että tämä vaikuttaa perustamissopimuksessa määriteltyyn budjettivallan käyttäjän toimivaltaan,24) läheisyysperiaatetta noudattaen yhteisön toiminnan on tuettava ja täydennettävä jäsenvaltioiden toimivaltaisten viranomaisten toimintaa,25) kaikki tässä ohjelmassa säädetyt toimenpiteet suuntaavat ylikansallisen yhteistyön tavoitteeseen, joka tuo lisärvon jäsenvaltioiden tai ammattikoulutuksen tekijöiden toimiin, edellä mainitun läheisyysperiaatteen kunnioittamiseksi,26) olisi seurattava ja voimistettava Media-ohjelman avaamista Keski- ja Itä-Euroopan assosioitujen maiden (KIE-maat) osallistumiselle, näiden maiden kanssa tehtyihin tai tehtävien yhteisön ohjelmiin osallistumista koskevien assosiointisopimusten lisäpöytäkirjoissa vahvistettujen ehtojen mukaisesti, sekä Kyproksen, Maltan ja ETA-sopimuksen tehneiden EFTA-maiden osallistumiselle lisämäärärahojen pohjalta, samojen sääntöjen mukaan, joita sovelletaan EFTA-maihin, näiden maiden kanssa sovittavien menettelyjen mukaisesti; lisäksi tämä ohjelma olisi avattava yhteistyölle muiden sellaisten kolmansien maiden kanssa, jotka ovat tehneet audiovisuaalista alaa koskevia lausekkeita sisältäviä sopimuksia; tämän osallistumisen tai tämän yhteistyön yksityiskohtaiset säännöt olisi vahvistettava asianomaisten osapuolten välillä asian tullessa ajankohtaiseksi,27) ohjelmassa säädetyt toiminnat olisi koordinoitava kansainvälisten organisaatioiden, kuten Euroopan neuvoston käyttämien toimintojen kanssa, ja28) olisi myönnettävä yhteisön tuki etukäteen tehdyn arvioinnin ja jälkikäteen tehtävän seurannan ja arvioinnin pohjalta,ON PÄÄTTÄNYT SEURAAVAA:1 artiklaTällä päätöksellä hyväksytään 1 päivästä tammikuuta 1996 31 päivään joulukuuta 2000 viiden vuoden ajanjaksoksi ammatillinen koulutusohjelma (jäljempänä "ohjelma"). Tämän ohjelman tarkoituksena on jäsenvaltioiden toimenpiteitä tukien ja täydentäen - jäsenvaltioiden lakien ja asetusten yhdenmukaistamista lukuun ottamatta - ja pitäen täysin arvossa jäsenvaltioiden vastuuta ammatillisen koulutuksen sisällöstä ja järjestämisestä sekä näiden maiden ja alueiden kulttuurien monimuotoisuudesta, antaa audiovisuaalisen alan ammattilaisille sellaiset pätevyydet, joiden avulla heidän on mahdollista täysin hyödyntää markkinoiden eurooppalaista ulottuvuutta ja uutta teknologiaa.2 artiklaEdellä 1 artiklassa esitetyssä yhteydessä ohjelman tavoitteet ovat seuraavat:1) Alan teollisuuden tarpeiden tyydyttäminen ja sen kilpailukyvyn edistäminen parantamalla audiovisuaalisen alan ammattilaisten koulutusta - perus- ja erityisesti jatkokoulutusta - niin, että he saavat ne tiedot ja taidot, jotka ovat tarpeen otettaessa huomioon Euroopan sekä muut markkinat erityisesti seuraavilla aloilla:- taloudellinen ja kaupallinen hallinto oikeudelliset kysymykset mukaan lukien,- uuden teknologian käyttö ja kehittäminen lisäarvoltaan huomattavien kaupallisten ja taiteellisten audiovisuaalisten ohjelmien tuottamiseksi täydentäen peruskoulutusta audiovisuaalisella alalla,- käsikirjoitusten laatimistekniikat.Tuettaessa yritysten ja hankkeiden kehittämistä (uudet ohjelmat tai audiovisuaalisen perinnön hyödyntäminen) sekä yhteistä yrittäjätoimintaa otetaan tässä tavoitteessa huomioon kansallisten rajojen ylittäminen.2) Yhteistyön ja taitotiedon vaihdon kehittäminen luomalla verkostoja osapuolten välillä, joita koulutus koskee: koulutuslaitokset, ammatillinen ala ja yritykset sekä kouluttajien koulutuksen kehittäminen.Edellä johdantokappaleen 1 ja 2 alakohdassa määritettyjen tavoitteiden toteuttamiseksi on kiinnitettävä erityistä huomiota sellaisten maiden tai alueiden, joilla on vähäiset tuotantomahdollisuudet ja/tai joiden kielialue tai pinta-ala on pieni, erityistarpeisiin sekä riippumattoman eurooppalaisen, erityisesti pienten ja keskisuurten yritysten tuotanto- ja jakelualan kehittämiseen (PK-yritykset).3 artiklaNiiden, jotka saavat yhteisön tukea ja osallistuvat liitteessä määritellyn toiminnan toteuttamiseen, on osallistuttava huomattavassa määrin rahoitukseen (vähintään 50 prosenttia). Asianmukaisesti perustelluissa poikkeustapauksissa tämä osuus voi olla alimmillaan 25 prosenttia.Yhteisön rahoitusosuus määritellään kunkin suunnitellun toimintamuodon kustannusten ja luonteen mukaan.Viitteellinen rahoitusmäärä tämän ohjelman toteuttamiseksi 1 artiklassa tarkoitettuna ajanjaksona on 45 miljoonaa ecua.Budjettivallan käyttäjä myöntää vuosittaiset määrärahat rahoitusnäkymien asettamissa rajoissa.4 artikla1. Komissio vastaa ohjelman toteuttamisesta liitteessä esitettyjen yksityiskohtaisten sääntöjen mukaisesti.Tässä tehtävässä komissiota avustaa komitea, jossa on kaksi edustajaa kustakin jäsvenvaltiosta ja jonka puheenjohtajana on komission edustaja.2. Komission edustaja tekee komitealle lausuntoa varten ehdotuksen tarvittavista toimenpiteistä, jotka koskevat- järjestelyitä liitteessä määriteltyjen toimintojen toteuttamiseksi,- ehdotuspyyntöjen sisältöä, hankkeiden hyväksymis- ja valintaperusteiden ja -menettelyjen määrittelyä sekä väliportaan organisaatioiden lopullista valintaa,- ohjelman vuosittaista taloudellista sisäistä painotusta koskevia kysymyksiä,- järjestelyjä toimintojen seuraamiseksi ja arvioimiseksi.Lisäksi komission edustaja antaa komitealle lausuntoa varten tutkittavaksi kaikki yhteisön määrärähat, jotka ylittävät 200 000 ecua vuotta kohti; komitea voi tarkistaa rajaa saatujen kokemusten perusteella.3. Komitea antaa lausuntonsa ehdotuksesta määräajassa, jonka puheenjohtaja voi asettaa asian kiireellisyyden mukaan. Lausunto annetaan perustamissopimuksen 148 artiklan 2 kohdassa niiden päätösten edellytykseksi määrätyllä enemmistöllä, jotka neuvosto tekee komission ehdotuksesta. Komiteaan kuuluvien jäsenvaltioiden edustajien äänet painotetaan mainitussa artiklassa määrätyllä tavalla. Puheenjohtaja ei osallistu äänestykseen.Komissio päättää toimenpiteistä, joita sovelletaan välittömästi. Jos toimenpiteet eivät kuitenkaan ole komitean lausunnon mukaisia, komissio ilmoittaa niistä viipymättä neuvostolle. Siinä tapauksessa- komissio lykkää päättämiensä toimenpiteiden soveltamista kahdella kuukaudella,- neuvosto voi määräenemmistöllä päättää asiasta toisin edellisessä kohdassa tarkoitetun ajan kuluessa.4. Komissio voi kuulla komiteaa missä tahansa muussa tämän ohjelman täytäntöönpanoa koskevassa asiassa.Komitea antaa, tarvittaessa äänestettyään, lausuntonsa määräajassa, jonka puheenjohtaja voi asettaa asian kiireellisyyden mukaan.Lausunto merkitään pöytäkirjaan; lisäksi jokaisella jäsenvaltiolla on oikeus pyytää, että sen kanta merkitään pöytäkirjaan.Komission ottaa, niin suurelta osin kuin mahdollista, huomioon komitean lausunnon. Se ilmoittaa komitealle, millä tavoin lausunto on otettu huomioon.Komission edustaja ilmoittaa komitealle hyvissä ajoin ja säännöllisesti tämän ohjelman puitteissa myönnetystä rahoitustuesta (määrät, kesto, painotus, tuen saajat).5 artiklaTähän ohjelmaan voivat osallistua assosioituneet Keski- ja Itä-Euroopan maat (KIE-maat) näiden maiden kanssa tehtyjen tai tehtävien assosiointisopimusten yhteisön ohjelmiin osallistumista koskevissa lisäpöytäkirjoissa vahvistettujen edellytysten mukaisesti.Kypros, Malta ja ETA-sopimuksen osapuolina olevat EFTA-valtiot voivat osallistua tähän ohjelmaan lisämäärärahojen pohjalta EFTA-maihin sovellettavien sääntöjen mukaisesti näiden maiden kanssa sovittavia menettelyjä noudattaen.Ohjelma tarjoaa myös mahdollisuuden yhteistyöhön sellaisten muiden kolmansien maiden kanssa, jotka ovat tehneet audiovisuaalista alaa koskevia lausekkeita sisältäviä yhteistyösopimuksia.Tällaista osallistumista tai yhteistyötä koskevat yksityiskohtaiset säännöt vahvistetaan aikanaan niiden osapuolten kesken, joita asia koskee.6 artikla1. Komissio takaa, että päätöksessä tarkoitetusta toiminnasta suoritetaan ennakkoarvionti, seuranta ja jälkiarviointi.2. Valitut tuensaajat antavat vuosittain komissiolle kertomuksen.3. Hankkeiden toteuttamisen päätteeksi komissio arvioi hankkeiden toteutustapaa sekä niiden toteutuksen vaikutusta selvittääkseen, onko alun perin asetetut tavoitteet saavutettu.4. Kahden vuoden ja kuuden kuukauden kuluttua ohjelman täytäntöönpanosta ja kuuden kuukauden kuluessa tämän ajanjakson päättymisestä komissio, pantuaan asian vireille komiteassa 4 artiklan 2 ja 3 kohdassa tarkoitetulla tavalla, esittää Euroopan parlamentille, neuvostolle ja talous- ja sosiaalikomitealle saavutetuista tuloksista arviointikertomuksen, johon on tarvittaessa liitetty kaikki ohjelman tarkistamiseksi suoritettavat toimenpiteet.Tässä kertomuksessa erityisesti selvitetään yhteisön myöntämän tuen avulla aikaansaatu lisäarvo ja sosioekonominen vaikutus.5. Ohjelman toteuttamisen päätteeksi komissio esittää Euroopan parlamentille, neuvostolle ja talous- ja sosiaalikomitealle kertomuksen ohjelman toteuttamisesta ja tuloksista.Tehty Brysselissä 22 päivänä joulukuuta 1995.Neuvoston puolestaL. ATIENZA SERNAPuheenjohtaja(1) EYVL N:o C 108, 29.4.1995, s. 4(2) EYVL N:o C 256, 2.10.1995, s. 24(3) Euroopan parlamentin lausunto, annettu 16 päivänä kesäkuuta 1995 (EYVL N:o C 166 3.7.1995, s. 200), neuvoston yhteinen kanta, vahvistettu 10 päivänä heinäkuuta 1995 (EYVL N:o C 281, 25.10.1995, s. 1) ja Euroopan parlamentin päätös, tehty 15 päivänä marraskuuta 1995 (sitä ei ole vielä julkaistu virallisessa lehdessä).(4) EYVL N:o C 205, 25.7.1994, s. 561(5) EYVL N:o L 298, 17.10.1989, s. 23(6) EYVL N:o L 380, 31.12.1990, s. 37(7) EYVL N:o L 340, 29.12.1994, s. 8LIITE 1. TOTEUTETTAVAT TOIMENPITEETOhjelman tarkoituksena on tehdä alan ammattilaisille mahdolliseksi mukautua audiovisuaalisen alan markkinoihin, erityisesti Euroopan markkinoihin, edistämällä koulutusta taloudellisen ja kaupallisen hallinnon, lainsäännösten sekä uuden teknologian alalla (Euroopan elokuvaperinnön ja audiovisuaalisen perinnön säilyttäminen ja hyödyntäminen mukaan lukien).Ehdotetut toimenpiteet soveltuvat perus- ja erityisesti jatkokoulutukseen.1.1 Taloudellisen ja kaupallisen hallinnon koulutus Tämän koulutuksen tarkoituksena on kehittää alan ammattilaisten kykyä ymmärtää ja käyttää eurooppalaisuutta audiovisuaalisten ohjelmien kehittämisen, tuotannon ja jakelun/levityksen aloilla.Ehdotetut toimenpiteet ovat seuraavat:- edistää hallinnollisen koulutuksen moduuleiden kehittelyä ja ajanmukaistamista jäsenvaltioiden toimintoja täydentäen,- kannustaa näiden koulutusmoduuleiden sovittamista koulutuslaitosten, ammattialan ja yritysten toteuttamiin koulutusohjelmiin,- verkostoida koulutustoiminta, helpottaa opiskelijoiden/ammattilaisten vaihtoa apurahoja myöntämällä, järjestämällä harjoittelujaksoja muissa jäsenvaltioissa toimivissa yrityksissä ja edistämällä kouluttajien koulutusta ja erityisesti etäopetusta, edistämällä vaihtoa ja kumppanuutta sellaisten maiden ja alueiden välillä, joilla on vähäiset tuotantomahdollisuudet ja/tai joiden kielialue tai pinta-ala on pieni.1.2 Uutta teknologiaa koskeva koulutus Tämän koulutuksen tarkoituksena on kehittää ammattilaisten kykyä käyttää pitkälle kehitettyä luovaa tekniikkaa erityisesti animaation, tietokonegrafiikan, multimedian ja interaktiivisuuden aloilla.Ehdotetut toimenpiteet ovat seuraavat:- edistää audiovisuaalisen alan uuden teknologian koulutuksen moduuleiden kehittelyä ja ajanmukaistamista jäsenvaltioiden toimintoja täydentäen,- kannustaa näiden koulutuksen moduuleiden sovittamista koulutuslaitosten, ammattialan ja yritysten toteuttamiin koulutusohjelmiin,- verkostoida koulutustoiminta, helpottaa kouluttajien ja opiskelijoiden/ammattilaisten vaihtoa apurahoja myöntämällä, järjestämällä harjoittelujaksoja muissa jäsenvaltioissa toimivissa yrityksissä ja edistämällä kouluttajien koulutusta ja erityisesti etäopetusta, edistämällä vaihtoa ja kumppanuutta sellaisten maiden ja alueiden välillä, joilla on vähäiset tuotantomahdollisuudet ja/tai joiden kielialue tai pinta-ala on pieni.2. TÄYTÄNTÖÖNPANOMENETTELY2.1 Toimintatapa Ohjelman toteuttamiseksi komissio toimii tiiviissä yhteistyössä jäsenvaltioiden kanssa. Komissio kuulee myös osapuolia, joita asia koskee. Se pitää huolen siitä, että ohjelmaan osallistuvien ammattilaisten jakauma kuvastaa tasapuolisesti Euroopan sivistyksellistä monimuotoisuutta.Komissio kannustaa koulutuslaitosten, ammattialan ja yritysten yhteistyötä moduulien suunnittelijoiden kanssa moduulien kehittelystä alkaen.Komissio helpottaa harjoittelijoiden vastaanottoa, erityisesti niiden, jotka tulevat maista ja alueilta, joilla on vähäiset tuotantomahdollisuudet ja/tai joiden kielialue tai pinta-ala on pieni.2.2 Yhteisön rahoitusosuus Yhteisön antamien varojen on tarkoitus toimia kannustimina kansallisille osapuolille, jotta ne täydentäisivät olemassa olevia koulutusmuotoja hallintoa ja uutta teknologiaa koskevilla moduuleilla.Yhteisön rahoitusosuus, joka on enintään 50 prosenttia (asianmukaisesti perustelluissa poikkeustapauksissa enintään 75 prosenttia) koulutuksen kokonaiskustannuksista, sijoittuu julkisten ja/tai yksityisten osapuolten kanssa toteutettavan yhteisen rahoituksen puitteisiin.Edellä 4 kohdassa esitettyä menettelyä käytetään- määritettäessä kullekin liitteen 1.1 ja 1.2 kohtaan merkitylle toimintatyypille myönnettävää rahoitusta ja- määritettäessä yhteisön rahoitusosuutta ehdotuspyyntöjen jälkeen valittujen eri hankkeiden kustannusten osalta.Moduulien suunnittelijat ja niitä toteuttavat koulutuskeskukset valitaan tarjouspyyntöjen perusteella.2.3 Soveltaminen Komissio panee ohjelman täytäntöön tämän päätöksen 4 artiklan menettelyn mukaisesti.2.3.1 Ohjelman toteuttamista varten, erityisesti hankkeiden teknisen valinnan, ohjelman rahoitusta saavien hankkeiden seurannan ja arvioinnin osalta, komissio huolehtii siitä, että se hyödyntää audiovisuaalisen alan tunnustettujen asiantuntijoiden pätevyyttä ammatillisen koulutuksen alalla.Komissio voi tarvittaessa tätä varten käyttää välittäviä järjestöjä, jotka antavat sille ammatillisen asiantuntemuksensa perusteella teknistä apuaan ja tekevät tuensaajien valintaa koskevia ehdotuksia, tämän kuitenkaan rajoittamatta muita valintaa koskevia yksityiskohtaisia sääntöjä. Nämä järjestöt valitaan ehdotuspyynnön ja 4 artiklan 2 kohdassa esitetyn menettelyn mukaisesti.Komissio varmistaa ohjelman mukaista rahoitusta saavien lopullisen valinnan 4 artiklan 2 kohdan määräysten mukaisesti.Lisäksi komissio ja jäsenvaltiot järjestävät ohjelman toteutuksessa hyödyllisten tietojen keskinäisen vaihdon ja toteuttavat tarvittavat toimenpiteet, erityisesti Media-desk-toimintaa jatkamalla, ohjelman edistämisen varmistamiseksi ja kannustaakseen ammattilaisia osallistumaan mahdollisimman laajasti näihin toimintoihin ja varmistaakseen pysyvän yhteyden jäsenvaltioiden eri tukilaitosten välillä, jotta tämän ohjelman toiminnat ja kansalliset tukitoimenpiteet täydentäisivät toisiaan.


title: Neuvoston päätös 2012/392/YUTP, annettu 16 päivänä heinäkuuta 2012 , Euroopan unionin YTPP-operaatiosta Nigerissä (EUCAP Sahel Niger)

text:
               17.7.2012

               FI

               Euroopan unionin virallinen lehti

               L 187/48

         NEUVOSTON PÄÄTÖS 2012/392/YUTP,
   annettu 16 päivänä heinäkuuta 2012,
   Euroopan unionin YTPP-operaatiosta Nigerissä (EUCAP Sahel Niger)
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 28 artiklan, 42 artiklan 4 kohdan ja 43 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto ilmaisi 21 päivänä maaliskuuta 2011 tyytyväisyytensä Sahelin turvallisuutta ja kehitystä koskevaan Euroopan unionin strategiaan ja korosti, että unioni on ollut jo pitkään kiinnostunut turvattomuuden vähentämisestä ja kehityksen edistämisestä Sahelin alueella. Aivan viime aikoina terroritekojen lisääntyminen ja Libyan konfliktin seuraukset ovat lisänneet paineita suojella unionin kansalaisia ja etuja alueella ja estää kyseisten uhkien leviäminen unioniin ja auttaa samalla vähentämään alueellisia turvallisuusuhkia.

               (2)

               Neuvosto hyväksyi 23 päivänä maaliskuuta 2012 Sahelissa mahdollisesti toteutettavan yhteisen turvallisuus- ja puolustuspolitiikan (YTPP) siviilioperaation kriisinhallinnan toiminta-ajatuksen.

               (3)

               Nigerin pääministeri osoitti 1 päivänä kesäkuuta 2012 unionin ulkoasioiden ja turvallisuuspolitiikan korkealle edustajalle, jäljempänä ’korkea edustaja’, suunnitteilla olevan YTPP-operaation johdosta kutsukirjeen, jossa se suhtautui myönteisesti unionin osallistumiseen YTPP-operaatioon, jonka tavoitteena on vahvistaa Nigerin turvallisuusjoukkojen valmiuksia erityisesti terrorismin ja järjestäytyneen rikollisuuden tehokkaaseen, johdonmukaiseen ja koordinoituun torjuntaan.

               (4)

               Valvontavoimavara (Watch-Keeping Capability) olisi aktivoitava EUCAP SAHEL Nigeriä varten.

               (5)

               EUCAP SAHEL Nigeriä toteutetaan tilanteessa, joka saattaa huonontua ja joka voi haitata Euroopan unionista tehdyn sopimuksen (SEU) 21 artiklassa esitettyjen unionin ulkoisen toiminnan tavoitteiden saavuttamista,

         ON HYVÄKSYNYT TÄMÄN PÄÄTÖKSEN:
   1 artikla
   Operaatio
   Unioni perustaa Euroopan unionin YTPP-operaation Nigeriin tukeakseen Nigerin turvallisuusalan toimijoiden terrorismin ja järjestäytyneen rikollisuuden torjuntaan liittyvien valmiuksien rakentamista (EUCAP SAHEL Niger).
   2 artikla
   Tavoitteet
   Osana Sahelin turvallisuutta ja kehitystä koskevan Euroopan unionin strategian täytäntöönpanoa, EUCAP SAHEL Nigerin tavoitteena on mahdollistaa se, että Nigerin viranomaiset pystyisivät panemaan täytäntöön oman turvallisuus- ja kehitysstrategiansa turvallisuusulottuvuuden, sekä parantaa yhteisten turvallisuushaasteiden vastaamisen alueellista koordinointia. EUCAP SAHEL Niger pyrkii erityisesti osallistumaan terrorismin ja järjestäytyneen rikollisuuden torjunnasta vastaavien Nigerin turvallisuusalan lukuisten eri toimijoiden keskinäisen integroidun, monialaisen, johdonmukaisen, kestävän ja ihmisoikeuksien huomioon ottamiseen perustuvan lähestymistavan kehittämiseen.
   3 artikla
   Tehtävät
   1.   Edellä 2 artiklassa esitettyjen tavoitteiden saavuttamiseksi EUCAP SAHEL Niger

               a)

               neuvoo ja avustaa Nigerin turvallisuus- ja kehitysstrategian turvallisuusulottuvuuden täytäntöönpanossa kansallisella tasolla muita toimijoita täydentäen,

               b)

               tukee kattavan alueellisen ja kansainvälisen koordinoinnin kehittämistä terrorismin ja järjestäytyneen rikollisuuden torjunnan alalla,

               c)

               vahvistaa oikeusvaltioperiaatetta kehittämällä rikostutkintaan liittyviä valmiuksia sekä kehittää ja toteuttaa tässä yhteydessä asianmukaisia koulutusohjelmia,

               d)

               tukee Nigerin turvallisuusjoukkojen ylläpidettävyyden kestävää kehittämistä,

               e)

               osallistuu turvallisuusalan hankkeiden määrittämiseen, suunnitteluun ja toteutukseen.

         2.   EUCAP SAHEL Niger keskittyy aluksi niihin 1 kohdassa mainittuihin toimiin, jotka osaltaan parantavat Nigerin alueen valvontaa, myös koordinoidusti Nigerin asevoimien kanssa.
   3.   EUCAP SAHEL Niger ei suorita täytäntöönpanotehtäviä.
   4 artikla
   Komentoketju ja rakenne
   1.   EUCAP SAHEL Nigerillä on kriisinhallintaoperaationa yhtenäinen komentoketju.
   2.   EUCAP SAHEL Nigerin operaatioesikunta sijaitsee Niameyssä.
   3.   EUCAP SAHEL Nigerin rakenne on seuraava:

               a)

               Operaation johtaja

               b)

               Suunnittelu- ja operaatiokomponentti sekä alueelliset yhteyshenkilöt;

               c)

               Operaation tukikomponentti;

               d)

               Raportoinnista, turvallisuudesta, analyyseistä ja neuvonannosta/yleisestä tiedotuksesta vastaavia elementtejä;

               e)

               tukiyksikkö Brysselissä.

         4.   EUCAP SAHEL Niger -operaatiolla on hankeyksikkö hankkeiden määrittämistä ja toteuttamista varten. Operaatiossa voidaan tarvittaessa koordinoida, edistää ja ohjeistaa tarpeen mukaan jäsenvaltioiden ja kolmansien valtioiden omalla vastuullaan toteuttamia hankkeita EUCAP SAHEL Nigeriin liittyvillä aloilla ja sen tavoitteiden tukemiseksi.
   5 artikla
   Siviilioperaation komentaja
   1.   Siviilialan suunnittelu- ja toteutusvoimavaran (Civilian Planning and Conduct Capability, CPCC) johtaja toimii siviilioperaation komentajana EUCAP SAHEL Nigerissä.
   2.   Siviilioperaation komentaja vastaa EUCAP SAHEL Nigerin strategisen tason komennosta ja valvonnasta poliittisten ja turvallisuusasioiden komitean (PTK) poliittisen valvonnan ja strategisen johdon alaisena ja korkean edustajan yleisen toimivallan alaisuudessa.
   3.   Siviilioperaation komentaja varmistaa, että operaatioiden toteuttamisen suhteen neuvoston päätökset ja PTK:n päätökset pannaan asianmukaisesti ja tehokkaasti täytäntöön, myös antamalla tarvittaessa operaation johtajalle strategisen tason ohjeita sekä neuvoja ja teknistä tukea.
   4.   Siviilioperaation komentaja raportoi neuvostolle korkean edustajan kautta.
   5.   Kaikki lähetettyyn henkilöstöön kuuluvat pysyvät täysin asianomaisen lähettäjävaltion viranomaisten alaisina kansallisten määräysten mukaisesti, tai asianomaisen unionin toimielimen alaisina tai Euroopan ulkosuhdehallinnon (EUH) alaisina. Kyseiset viranomaiset siirtävät henkilöstöä, ryhmiä ja yksikköjä koskevan operatiivisen johtosuhteen (OPCON) siviilioperaation komentajalle.
   6.   Siviilioperaation komentajalla on kokonaisvastuu siitä, että unionilla oleva huolellisuusvelvoite täytetään asianmukaisesti.
   7.   Siviilioperaation komentaja ja unionin Niameyssä olevan edustuston päällikkö kuulevat toisiaan tarvittaessa.
   6 artikla
   Operaation johtaja
   1.   Operaation johtaja vastaa EUCAP SAHEL Nigerin toteuttamisesta ja johtaa ja valvoo sitä operaatioalueella ja on suoraan vastuussa siviilioperaation komentajalle.
   2.   Operaation johtajalla on siviilioperaation komentajan hänelle osoittama vastuu osallistuvien valtioiden henkilöstön, ryhmien ja yksiköiden johtamisesta ja valvonnasta sekä hallinnollinen ja logistinen vastuu, johon kuuluu myös vastuu EUCAP SAHEL Nigerin käyttöön annetuista varoista, resursseista ja tiedoista.
   3.   Operaation johtaja antaa EUCAP SAHEL Nigerin koko henkilöstölle, myös Brysselissä olevalle tukiyksikölle ja alueellisille yhteyshenkilöille, ohjeita operaation toteuttamiseksi tehokkaalla tavalla operaatioalueella ja vastaa EUCAP SAHEL Nigerin koordinoinnista ja päivittäisestä hallinnoinnista noudattaen siviilioperaation komentajan strategisen tason ohjeita.
   4.   Operaation johtaja vastaa EUCAP SAHEL Nigerin talousarvion toteuttamisesta. Tätä varten operaation johtaja allekirjoittaa sopimuksen komission kanssa.
   5.   Operaation johtaja vastaa henkilöstön kurinpidollisesta valvonnasta. Lähetetyn henkilöstön osalta kurinpitotoimista vastaa asianomainen kansallinen viranomainen kansallisten määräysten mukaisesti, tai asianomainen unionin toimielin, tai EUH.
   6.   Operaation johtaja edustaa EUCAP SAHEL Nigeriä operaatioalueella ja varmistaa operaation asianmukaisen näkyvyyden.
   7.   Operaation johtaja toimii tarvittaessa yhteistyössä muiden alueella olevien unionin toimijoiden kanssa. Operaation johtaja saa unionin Nigerissä olevan edustuston päälliköltä poliittisia ohjeita, sanotun kuitenkaan vaikuttamatta komentoketjuun.
   8.   Edellä mainitun hankeyksikön puitteissa operaation johtajalla on lupa pyytää saada käyttää jäsenvaltioiden tai kolmansien valtioiden rahoitusosuuksia pannakseen täytäntöön valittuja hankkeita, jotka täydentävät johdonmukaisesti EUCAP SAHEL Nigerin muita toimia, jos kyseinen hanke on

               a)

               tähän päätökseen liittyvässä talousarviovaikutuksia koskevassa selvityksessä edellytetty; tai

               b)

               sisällytetty EUCAP SAHEL Nigerin aikana talousarviovaikutuksia koskevaan selvitykseen operaation johtajan pyynnöstä.

         Tällöin operaation johtaja tekee asianomaisten valtioiden kanssa sopimuksen, johon sisällytetään erityisesti nimenomaiset menettelyt kolmansien osapuolien valitusten käsittelemisestä tapauksissa, joissa valitus koskee operaation johtajan toimista tai laiminlyönneistä aiheutuneita vahinkoja niiden varojen käytössä, jotka rahoitukseen osallistuvat valtiot ovat antaneet käyttöön.
   Rahoitukseen osallistuvat valtiot eivät missään olosuhteissa katso unionin tai korkean edustajan olevan vastuussa operaation johtajan toimien tai laiminlyöntien seurauksista näiden valtioiden varojen käytössä.
   7 artikla
   Henkilöstö
   1.   EUCAP SAHEL Niger muodostuu pääasiassa jäsenvaltioiden, unionin toimielinten tai EUH:n lähettämästä henkilöstöstä. Kukin jäsenvaltio, unionin toimielin ja EUH vastaa lähettämäänsä henkilöstöön liittyvistä kuluista, kuten matkakuluista asemapaikkaan ja takaisin, palkoista, terveydenhuollosta sekä kulukorvauksista, lukuun ottamatta asianmukaisia päivärahoja.
   2.   Jäsenvaltio, unionin toimielin tai EUH vastaa henkilöstön lähettämiseen liittyvien, asianomaisen lähetetyn henkilön esittämien tai häntä koskevien vaatimusten ratkaisemisesta sekä sellaisten menettelyjen vireillepanosta, joihin mahdollisesti ryhdytään tätä henkilöä vastaan.
   3.   EUCAP SAHEL Niger ottaa palvelukseen sopimussuhteisesti kansainvälistä ja paikallista henkilöstöä, jos jäsenvaltioiden lähettämää henkilöstöä ei ole huolehtimaan tarvittavista tehtävistä. Jos pätevää henkilöstöä ei ole saatavissa jäsenvaltioista, voidaan osallistuvien kolmansien valtioiden kansalaisia poikkeuksellisesti ja asianmukaisesti perustelluissa tapauksissa ottaa tarvittaessa palvelukseen sopimussuhteisesti.
   4.   Kansainvälisen ja paikallisen henkilöstön työehdot sekä oikeudet ja velvollisuudet määritetään operaation johtajan ja henkilöstön jäsenten välisissä sopimuksissa.
   8 artikla
   EUCAP SAHEL Nigerin ja sen henkilöstön asema
   EUCAP SAHEL Nigerin ja sen henkilöstön asemasta, mukaan lukien tarvittaessa EUCAP SAHEL Nigerin toteuttamisen ja joustavan suorittamisen edellyttämät erioikeudet, vapaudet ja muut takeet, tehdään sopimus SEU 37 artiklan nojalla ja Euroopan unionin toiminnasta tehdyn sopimuksen 218 artiklassa tarkoitettua menettelyä noudattaen.
   9 artikla
   Poliittinen valvonta ja strateginen johto
   1.   EUCAP SAHEL Nigerin poliittisesta valvonnasta ja strategisesta johdosta vastaa PTK neuvoston ja korkean edustajan alaisuudessa. Neuvosto valtuuttaa PTK:n tekemään asiaankuuluvat päätökset SEU 38 artiklan kolmannen kohdan mukaisesti. Tähän valtuutukseen sisältyy toimivalta nimittää operaation johtaja korkean edustajan ehdotuksesta sekä muuttaa operaation toiminta-ajatusta (CONOPS Plus) ja operaatiosuunnitelmaa (OPLAN). EUCAP SAHEL Nigerin tavoitteita ja sen päättämistä koskeva päätösvalta kuuluu edelleen neuvostolle.
   2.   PTK raportoi neuvostolle säännöllisin väliajoin.
   3.   Siviilioperaation komentaja ja operaation johtaja raportoivat PTK:lle vastuualueisiinsa kuuluvista asioista säännöllisin väliajoin ja aina tarvittaessa.
   10 artikla
   Kolmansien valtioiden osallistuminen
   1.   Unionin päätöksenteon riippumattomuutta ja sen yhteisen toimielinjärjestelmän noudattamista rajoittamatta voidaan kolmansia valtioita pyytää osallistumaan EUCAP SAHEL Nigeriin edellyttäen, että ne vastaavat lähettämästään henkilöstöstä aiheutuvista kuluista, kuten palkoista, kaikki riskit kattavasta vakuutuksesta, päivärahoista sekä matkakuluista Nigeriin ja takaisin, ja että ne osallistuvat asianmukaisesti EUCAP SAHEL Nigerin toimintakuluihin.
   2.   Kolmansilla valtioilla, jotka osallistuvat EUCAP SAHEL Niger -operaatioon, on operaation päivittäisessä hallinnoinnissa samat oikeudet ja velvollisuudet kuin jäsenvaltioilla.
   3.   Neuvosto valtuuttaa PTK:n tekemään asiaankuuluvat päätökset osallistumisehdotusten hyväksymisestä ja perustamaan osanottajien komitean.
   4.   Kolmansien valtioiden osallistumista koskevista yksityiskohtaisista järjestelyistä tehdään sopimukset SEU 37 artiklan mukaisesti, ja niiden lisäksi tehdään tarvittaessa teknisiä järjestelyjä. Jos unioni ja kolmas valtio tekevät tai ovat tehneet sopimuksen kyseisen kolmannen valtion osallistumista unionin kriisinhallintaoperaatioihin koskevista puitteista, tämän sopimuksen määräyksiä sovelletaan EUCAP SAHEL Nigerin yhteydessä.
   11 artikla
   Turvallisuus
   1.   Siviilioperaation komentaja ohjaa 5 artiklan mukaisesti operaation johtajaa turvatoimien suunnittelussa ja vastaa siitä, että EUCAP SAHEL Niger toteuttaa ne asianmukaisesti ja tehokkaasti.
   2.   Operaation johtaja vastaa EUCAP SAHEL Nigerin turvallisuudesta ja sen varmistamisesta, että EUCAP SAHEL Nigeriin sovellettavia turvallisuutta koskevia vähimmäisvaatimuksia noudatetaan SEU V osaston nojalla operatiivisiin tehtäviin unionin ulkopuolelle lähetetyn henkilöstön turvallisuutta koskevan unionin politiikan ja siihen liittyvien välineiden mukaisesti.
   3.   Operaation johtajaa avustaa turvallisuuspäällikkö (Mission Security Officer, MSO), joka raportoi operaation johtajalle ja joka on myös läheisessä toiminnallisessa suhteessa EUH:hon.
   4.   EUCAP SAHEL Nigerin henkilöstö osallistuu operaatiosuunnitelman (OPLAN) mukaisesti pakolliseen turvallisuuskoulutukseen ennen tehtäviensä aloittamista. MSO järjestää heille myös säännöllistä kertauskoulutusta operaatioalueella.
   5.   Operaation johtaja huolehtii EU:n turvallisuusluokiteltujen tietojen suojaamisesta turvallisuussäännöistä EU:n turvallisuusluokiteltujen tietojen suojaamiseksi 31 päivänä maaliskuuta 2011 tehdyn neuvoston päätöksen 2011/292/EU (1) mukaisesti.
   12 artikla
   Valvontavoimavara
   Valvontavoimavara (Watch-Keeping Capability) on aktivoitava EUCAP SAHEL Nigeriä varten.
   13 artikla
   Rahoitusjärjestelyt
   1.   EUCAP SAHEL Nigeriin liittyviin menoihin tarkoitettu rahoitusohje ensimmäisille 12 kuukaudelle on 8 700 000 euroa. Rahoitusohjeesta seuraaville jaksoille päättää neuvosto.
   2.   Kaikkia menoja hallinnoidaan unionin yleiseen talousarvioon sovellettavien sääntöjen ja menettelyjen mukaisesti.
   3.   Osallistuvien kolmansien valtioiden sekä isäntämaan ja naapurimaiden kansalaiset voivat osallistua sopimuksia koskeviin tarjouskilpailuihin. Operaation johtaja voi komission hyväksynnän saatuaan sopia jäsenvaltioiden, osallistuvien kolmansien valtioiden ja muiden kansainvälisten toimijoiden kanssa teknisistä järjestelyistä, jotka koskevat laitteiden ja palvelujen toimittamista ja toimitilojen tarjoamista EUCAP SAHEL Nigerille.
   4.   Rahoitusjärjestelyissä otetaan huomioon EUCAP SAHEL Nigerin operatiiviset vaatimukset, joihin sisältyy laitteiden yhteensopivuus ja operaation ryhmien yhteistoimintakyky.
   5.   Operaation johtaja raportoi komissiolle ja komissio valvoo häntä hänen sopimuksensa puitteissa toteutettujen toimien osalta.
   6.   EUCAP SAHEL Nigeriin liittyvät menot ovat rahoituskelpoisia tämän päätöksen hyväksymispäivästä alkaen.
   14 artikla
   Unionin toimien johdonmukaisuus ja koordinointi
   1.   Korkea edustaja varmistaa, että tämän päätöksen täytäntöönpano on johdonmukainen unionin koko ulkoisen toiminnan kanssa, unionin kehitysohjelmat mukaan lukien.
   2.   Nigerissä toteutettavien unionin toimien johdonmukaisuuden varmistamiseksi operaation johtaja sovittaa toimintansa yhteen Niameyssä sijaitsevan unionin edustuston kanssa, sanotun kuitenkaan vaikuttamatta komentoketjuun.
   3.   Operaation johtaja koordinoi toimintansa tiiviisti Nigerissä läsnä olevien jäsenvaltioiden operaatioiden johtajien kanssa.
   15 artikla
   Tietojen luovuttaminen
   1.   Korkealla edustajalla on valtuudet luovuttaa tarvittaessa ja EUCAP SAHEL Nigerin tarpeiden mukaisesti tähän päätökseen osallistuville kolmansille valtioille EUCAP SAHEL Nigeriä varten tuotettuja EU:n turvallisuusluokiteltuja tietoja ’CONFIDENTIEL UE / EU CONFIDENTIAL’ -tasolle saakka päätöksen 2011/292/EU mukaisesti.
   2.   Jos kyseessä on tarkasti määritelty ja välitön operatiivinen tarve, korkealla edustajalla on lisäksi valtuudet luovuttaa isäntävaltiolle EUCAP SAHEL Nigeriä varten tuotettuja EU:n turvallisuusluokiteltuja tietoja ’RESTREINT UE / EU RESTRICTED’ -tasolle saakka päätöstä 2011/292/EU noudattaen. Tätä varten vahvistetaan korkean edustajan ja isäntävaltion toimivaltaisten viranomaisten väliset järjestelyt.
   3.   Korkealla edustajalla on valtuudet luovuttaa tähän päätökseen liittyville kolmansille valtioille EUCAP SAHEL Nigeriä koskeviin neuvoston keskusteluihin liittyviä Euroopan unionin turvallisuusluokittelemattomia asiakirjoja, joita koskee neuvoston työjärjestyksen (2) 6 artiklan 1 kohdan mukainen salassapitovelvollisuus.
   4.   Korkea edustaja voi siirtää 1–3 kohdassa tarkoitetut valtuudet sekä valtuudet sopia 2 kohdassa tarkoitetuista järjestelyistä alaisuudessaan oleville henkilöille, siviilioperaation komentajalle ja/tai operaation johtajalle.
   16 artikla
   Voimaantulo ja voimassaoloaika
   Tämä päätös tulee voimaan päivänä, jona se hyväksytään.
   Sitä sovelletaan 24 kuukauden ajan.

      Tehty Brysselissä 16 päivänä heinäkuuta 2012.

            Neuvoston puolesta

            Puheenjohtaja

         S. ALETRARIS

      (1)  EUVL L 141, 27.5.2011, s. 17.

      (2)  Neuvoston päätös 2009/937/EU, annettu 1 päivänä joulukuuta 2009, neuvoston työjärjestyksen vahvistamisesta (EUVL L 325, 11.12.2009, s. 35).


title: Neuvoston päätös (YUTP) 2015/331, annettu 2 päivänä maaliskuuta 2015 , Euroopan unionin Afganistaniin nimitetyn erityisedustajan toimeksiannon jatkamisesta

text:
               3.3.2015

               FI

               Euroopan unionin virallinen lehti

               L 58/66

         NEUVOSTON PÄÄTÖS (YUTP) 2015/331,
   annettu 2 päivänä maaliskuuta 2015,
   Euroopan unionin Afganistaniin nimitetyn erityisedustajan toimeksiannon jatkamisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 33 artiklan ja 31 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Neuvosto hyväksyi 22 päivänä heinäkuuta 2013 päätöksen 2013/393/YUTP (1), jolla Franz-Michael SKJOLD MELLBIN nimitettiin Euroopan unionin erityisedustajaksi, jäljempänä ’erityisedustaja’, Afganistaniin. Erityisedustajan toimeksianto päättyy 28 päivänä helmikuuta 2015.

               (2)

               Erityisedustajan toimeksiantoa olisi jatkettava uudella kahdeksan kuukauden kaudella.

               (3)

               Erityisedustaja toteuttaa toimeksiantonsa tilanteessa, joka voi huonontua ja joka saattaa vaarantaa Euroopan unionista tehdyn sopimuksen 21 artiklassa määritettyjen unionin ulkoisen toiminnan tavoitteiden saavuttamisen,

         ON HYVÄKSYNYT TÄMÄN PÄÄTÖKSEN:
   1 artikla
   Euroopan unionin erityisedustaja
   Jatketaan Franz-Michael SKJOLD MELLBINin toimeksiantoa Afganistaniin nimitettynä erityisedustajana 31 päivään lokakuuta 2015. Neuvosto voi poliittisten ja turvallisuusasioiden komitean (PTK) arvion perusteella ja unionin ulkoasioiden ja turvallisuuspolitiikan korkean edustajan, jäljempänä ’korkea edustaja’, ehdotuksesta päättää, että erityisedustajan toimeksianto päättyy aikaisemmin.
   2 artikla
   Poliittiset tavoitteet
   Erityisedustaja edustaa unionia ja edistää unionin poliittisia tavoitteita Afganistanissa sovittaen toimintansa tiiviisti yhteen jäsenvaltioiden Afganistanissa toimivien edustajien kanssa. Erityisesti erityisedustaja:

               a)

               edistää EU:n ja Afganistanin yhteisen julkilausuman ja EU:n Afganistania koskevan strategian 2014–2016 täytäntöönpanoa;

               b)

               tukee unionin ja Afganistanin välistä poliittista vuoropuhelua;

               c)

               tukee Yhdistyneiden kansakuntien (YK) keskeistä asemaa Afganistanissa painottaen erityisesti pyrkimystä parantaa kansainvälisen avun yhteensovittamista, edistäen siten Bonnin, Chicagon, Tokion ja Lontoon konferenssien julkilausumien sekä asiaankuuluvien YK:n päätöslauselmien täytäntöönpanoa.

         3 artikla
   Toimeksianto
   Täyttääkseen toimeksiantonsa ja toimien tiiviissä yhteistyössä jäsenvaltioiden Afganistanissa toimivien edustajien kanssa erityisedustaja:

               a)

               edistää Afganistanin poliittista prosessia ja kehitystä koskevia unionin näkökantoja;

               b)

               pitää yllä läheisiä suhteita asiaankuuluviin Afganistanin instituutioihin, erityisesti hallitukseen ja parlamenttiin sekä paikallisiin viranomaisiin, ja tukee niiden kehitystä. Yhteyttä olisi pidettävä myös Afganistanin muihin poliittisiin ryhmiin ja muihin asiaankuuluviin toimijoihin Afganistanissa;

               c)

               on tiiviissä yhteydessä asiaankuuluviin kansainvälisiin ja alueellisiin sidosryhmiin Afganistanissa, erityisesti YK:n pääsihteerin erityisedustajaan ja Pohjois-Atlantin liiton (Nato) johtavaan siviiliedustajaan sekä muihin keskeisiin kumppaneihin ja järjestöihin;

               d)

               antaa Euroopan unionin ja Afganistanin yhteisen julkilausuman, EU:n Afganistania koskevan strategian 2014–2016 sekä Bonnin, Chicagon, Tokion ja Lontoon konferenssien julkilausumien tavoitteiden saavuttamisessa tapahtunutta edistymistä koskevia lausuntoja, erityisesti seuraavilla aloilla:

                           i)

                           siviilivalmiuksien kehittäminen, erityisesti aluetasolla,

                           ii)

                           hyvä hallintotapa ja oikeusvaltion olemassaolon kannalta välttämättömien instituutioiden, erityisesti riippumattoman oikeuslaitoksen, perustaminen,

                           iii)

                           vaali- ja perustuslakiuudistukset,

                           iv)

                           turvallisuusalan uudistukset, mukaan lukien oikeudellisten instituutioiden ja oikeusvaltion, kansallisen armeijan ja poliisivoimien vahvistaminen sekä erityisesti siviilipoliisivoimien kehittäminen,

                           v)

                           kasvun edistäminen, varsinkin maatalouden ja maaseudun kehittämisen avulla,

                           vi)

                           se, miten Afganistan noudattaa kansainvälisiä velvoitteitaan ihmisoikeuksien alalla, mukaan lukien vähemmistöjen oikeuksien sekä naisten ja lasten oikeuksien kunnioittaminen,

                           vii)

                           demokraattisten periaatteiden ja oikeusvaltion periaatteen kunnioittaminen,

                           viii)

                           naisten rohkaiseminen osallistumaan julkishallintoon, kansalaisyhteiskuntaan ja YK:n turvallisuusneuvoston päätöslauselman 1325 mukaisesti rauhanprosessiin,

                           ix)

                           se, miten Afganistan noudattaa kansainvälisiä velvoitteitaan, mukaan lukien yhteistyö, joka koskee kansainvälisiä ponnisteluja terrorismin, laittoman huumekaupan ja ihmiskaupan torjumiseksi sekä aseiden ja joukkotuhoaseiden ja niihin liittyvän materiaalin leviämisen estämiseksi,

                           x)

                           humanitaarisen avun sekä pakolaisten ja kotimaassaan siirtymään joutuneiden järjestäytyneen paluun helpottaminen ja

                           xi)

                           myötävaikuttaminen unionin läsnäolon ja toiminnan tehokkuuteen Afganistanissa sekä osallistuminen neuvoston pyytämällä tavalla EU:n Afganistania koskevaa strategiaa 2014–2016 koskevien säännöllisten täytäntöönpanoraporttien laadintaan;

               e)

               osallistuu aktiivisesti paikallisiin yhteensovittamista käsitteleviin foorumeihin, kuten yhteiseen yhteensovittamis- ja valvontaelimeen, ja tiedottaa täysimääräisesti niille jäsenvaltioille, jotka eivät osallistu toimintaan, näillä tasoilla tehdyistä päätöksistä;

               f)

               antaa unionin osallistumista ja kantoja koskevia neuvoja Afganistania käsittelevissä kansainvälisissä konferensseissa;

               g)

               edistää aktiivisesti alueellista yhteistyötä asiaan liittyvien aloitteiden kautta, Istanbulin prosessi ja Afganistania käsittelevä alueellinen taloudellinen yhteistyökonferenssi (RECCA) mukaan lukien;

               h)

               vaikuttaa osaltaan unionin ihmisoikeuspolitiikan ja ihmisoikeuksia koskevien EU:n suuntaviivojen täytäntöönpanoon varsinkin konfliktialueilla olevien naisten ja lasten osalta, erityisesti seuraamalla ja käsittelemällä tähän liittyviä tapahtumia;

               i)

               tukee tarpeen mukaan osallistavaa afganistanilaisjohtoista rauhanprosessia, joka johtaa Bonnin konferenssissa asetettujen ehtojen mukaiseen poliittiseen ratkaisuun.

         4 artikla
   Toimeksiannon toteuttaminen
   1.   Erityisedustaja vastaa toimeksiannon toteuttamisesta korkean edustajan alaisuudessa.
   2.   PTK ylläpitää erityisiä suhteita erityisedustajaan ja toimii erityisedustajan ensisijaisena yhteytenä neuvostoon. PTK huolehtii erityisedustajan strategisesta ja poliittisesta ohjauksesta hänen toimeksiantonsa puitteissa, sanotun kuitenkaan rajoittamatta korkean edustajan toimivaltaa.
   3.   Erityisedustaja sovittaa toimensa tiiviisti yhteen Euroopan ulkosuhdehallinnon (EUH) ja sen asiaankuuluvien yksiköiden kanssa.
   5 artikla
   Rahoitus
   1.   Erityisedustajan toimeksiantoon liittyviin menoihin tarkoitettu rahoitusohje on 1 päivänä maaliskuuta 2015 alkavana ja 31 päivänä lokakuuta 2015 päättyvänä kautena 3 975 000 euroa.
   2.   Menoja hallinnoidaan unionin yleiseen talousarvioon sovellettavien menettelyjen ja sääntöjen mukaisesti.
   3.   Erityisedustajan ja komission välillä tehdään sopimus menojen hallinnoinnista. Erityisedustaja on tilivelvollinen komissiolle kaikista menoista.
   6 artikla
   Avustajaryhmän perustaminen ja kokoonpano
   1.   Erityisedustaja vastaa toimeksiantonsa ja siihen varattujen käytettävissä olevien taloudellisten resurssien asettamissa rajoissa avustajaryhmän perustamisesta. Avustajaryhmällä on oltava asiantuntemusta toimeksiantoon kuuluvista poliittisista erityiskysymyksistä. Erityisedustajan on viipymättä ja säännöllisesti ilmoitettava neuvostolle ja komissiolle avustajaryhmän kulloinenkin kokoonpano.
   2.   Jäsenvaltiot, unionin toimielimet ja EUH voivat esittää, että niiden henkilöstöä lähetetään tilapäisesti työskentelemään erityisedustajan avustajina. Tällaisen tilapäisesti lähetetyn henkilöstön palkat maksaa asianomainen jäsenvaltio, asianomainen unionin toimielin tai EUH. Myös jäsenvaltioiden unionin toimielimiin tai EUH:oon lähettämät asiantuntijat voivat avustaa erityisedustajaa. Sopimusperusteisen kansainvälisen henkilöstön on oltava jäsenvaltioiden kansalaisia.
   3.   Kaikki lähetetyt työntekijät pysyvät hallinnollisesti asianomaisen lähettävän jäsenvaltion, unionin toimielimen tai EUH:n alaisina sekä suorittavat tehtävänsä ja toimivat erityisedustajan toimeksiannon edun mukaisesti.
   7 artikla
   Erityisedustajan ja erityisedustajan henkilöstön erioikeudet ja vapaudet
   Erityisedustajan ja erityisedustajan henkilöstön hoitaman tehtävän loppuun saattamisen ja joustavan suorittamisen edellyttämät erioikeudet, vapaudet ja muut takuut sovitaan tilanteen mukaan yhdessä vastaanottajamaan kanssa. Jäsenvaltiot ja EUH antavat tätä varten kaiken tarvittavan tuen.
   8 artikla
   EU:n turvallisuusluokiteltujen tietojen turvaaminen
   Erityisedustajan ja hänen avustajaryhmänsä on noudatettava neuvoston päätöksessä 2013/488/EU (2) vahvistettuja turvallisuutta koskevia periaatteita ja vähimmäisvaatimuksia.
   9 artikla
   Tiedonsaanti ja logistiikkatuki
   1.   Jäsenvaltiot, komissio ja neuvoston pääsihteeristö varmistavat, että erityisedustaja saa käyttöönsä kaikki olennaiset tiedot.
   2.   Unionin edustustot ja/tai jäsenvaltiot antavat tarvittaessa logistiikkatukea alueella.
   10 artikla
   Turvallisuus
   Erityisedustaja toteuttaa Euroopan unionista tehdyn sopimuksen V osaston nojalla unionin ulkopuolisiin operaatioihin lähetetyn henkilöstön turvallisuutta koskevan unionin politiikan mukaisesti kaikki kohtuudella toteutettavissa olevat toimenpiteet toimeksiantonsa ja vastuullaan olevan maantieteellisen alueen turvallisuustilanteen mukaisesti suoraan alaisuudessaan olevan koko henkilöstön turvallisuuden edistämiseksi, erityisesti:

               a)

               laatimalla EUH:n ohjeisiin perustuvan erityisen turvallisuussuunnitelman, joka käsittää henkilöstön turvalliseen siirtymiseen maantieteelliselle alueelle ja sen sisällä ja turvallisuutta vaarantavien tilanteiden hallintaan sovellettavat erityiset fyysiset, organisatoriset ja menettelyä koskevat turvallisuustoimenpiteet, sekä operaation toimitilojen valmius- ja evakuointisuunnitelman;

               b)

               varmistamalla, että unionin ulkopuolelle lähetetyllä koko henkilöstöllä on maantieteellisen alueen olosuhteiden edellyttämä korkean riskin kattava vakuutussuoja;

               c)

               varmistamalla, että kaikille unionin ulkopuolelle lähetettäville avustajaryhmän jäsenille, myös paikalta palvelukseen otetulle henkilöstölle, annetaan joko ennen maantieteelliselle alueelle saapumista tai heti saapumisen yhteydessä kyseiselle alueelle annettuun riskiluokitukseen perustuva asianmukainen turvallisuuskoulutus;

               d)

               varmistamalla, että kaikki säännöllisten turvallisuusarviointien pohjalta annetut suositukset pannaan täytäntöön, ja antamalla edistymistä ja toimeksiannon toteuttamista koskevien selvitysten yhteydessä neuvostolle, korkealle edustajalle ja komissiolle kirjallisia raportteja suositusten täytäntöönpanosta ja muista turvallisuuskysymyksistä.

         11 artikla
   Raportointi
   Erityisedustaja raportoi säännöllisin väliajoin korkealle edustajalle sekä PTK:lle. Erityisedustaja raportoi tarvittaessa myös neuvoston työryhmille. Säännöllisesti toimitettavat raportit jaetaan COREU-verkoston kautta. Erityisedustaja voi antaa kertomuksia ulkoasiainneuvostolle. Erityisedustaja voi osallistua tietojen antamiseen Euroopan parlamentille perussopimuksen 36 artiklan mukaisesti.
   12 artikla
   Yhteensovittaminen
   1.   Erityisedustaja edistää unionin toimien yhtenäisyyttä, johdonmukaisuutta ja tehokkuutta sekä auttaa varmistamaan, että kaikkia unionin välineitä ja jäsenvaltioiden toimia käytetään johdonmukaisella tavalla unionin poliittisten tavoitteiden saavuttamiseksi. Erityisedustajan toimet sovitetaan yhteen komission toimien sekä unionin Pakistanissa olevan edustuston toimien kanssa. Erityisedustaja tiedottaa säännöllisesti toiminnastaan jäsenvaltioiden ja unionin edustustoille.
   2.   Paikan päällä on pidettävä yllä läheisiä suhteita jäsenvaltioiden ja unionin edustustojen päälliköihin. Näiden on kaikin tavoin pyrittävä avustamaan erityisedustajaa toimeksiannon toteuttamisessa. Erityisedustaja antaa paikallista poliittista ohjausta Euroopan unionin Afganistanissa toteutettavan poliisioperaation (EUPOL Afganistan) johtajalle. Erityisedustaja ja siviilioperaatiokomentaja kuulevat toisiaan tarvittaessa. Erityisedustajan on myös pidettävä yhteyttä muihin kansainvälisiin ja alueellisiin toimijoihin paikan päällä.
   13 artikla
   Avustaminen vaatimusten osalta
   Erityisedustaja ja hänen henkilöstönsä avustavat sellaisten tietojen hankkimisessa, joita käytetään vastattaessa aiempien Afganistaniin nimitettyjen erityisedustajien toimeksiannoista mahdollisesti aiheutuviin vaatimuksiin ja velvoitteisiin, ja antavat tätä varten hallinnollista apua ja oikeuden tutustua asiaankuuluviin asiakirjoihin.
   14 artikla
   Uudelleentarkastelu
   Tämän päätöksen täytäntöönpanoa ja sen johdonmukaisuutta unionin alueella toteuttamien muiden toimien kanssa tarkastellaan säännöllisesti uudelleen. Erityisedustaja antaa neuvostolle, korkealle edustajalle ja komissiolle kattavan kertomuksen toimeksiannon toteuttamisesta viimeistään elokuun lopussa 2015.
   15 artikla
   Voimaantulo
   Tämä päätös tulee voimaan päivänä, jona se hyväksytään.
   Sitä sovelletaan 1 päivästä maaliskuuta 2015.

      Tehty Brysselissä 2 päivänä maaliskuuta 2015.

            Neuvoston puolesta

            Puheenjohtaja

         D. REIZNIECE-OZOLA

      (1)  Neuvoston päätös 2013/393/YUTP, annettu 22 päivänä heinäkuuta 2013, Afganistaniin nimitetyn Euroopan unionin erityisedustajan toimeksiannon jatkamisesta annetun päätöksen 2013/382/YUTP muuttamisesta (EUVL L 198, 23.7.2013, s. 47).

      (2)  Neuvoston päätös 2013/488/EU, annettu 23 päivänä syyskuuta 2013, EU:n turvallisuusluokiteltujen tietojen suojaamista koskevista turvallisuussäännöistä (EUVL L 274, 15.10.2013, s. 1).


title: Neuvoston päätös 2012/281/YUTP, annettu 29 päivänä toukokuuta 2012 , Euroopan turvallisuusstrategian puitteissa ulkoavaruustoiminnan kansainvälistä käytännesäännöstöä koskevan unionin ehdotuksen tukemisesta

text:
               30.5.2012

               FI

               Euroopan unionin virallinen lehti

               L 140/68

         NEUVOSTON PÄÄTÖS 2012/281/YUTP,
   annettu 29 päivänä toukokuuta 2012,
   Euroopan turvallisuusstrategian puitteissa ulkoavaruustoiminnan kansainvälistä käytännesäännöstöä koskevan unionin ehdotuksen tukemisesta
   EUROOPAN UNIONIN NEUVOSTO, joka
   ottaa huomioon Euroopan unionista tehdyn sopimuksen ja erityisesti sen 26 artiklan 2 kohdan,
   ottaa huomioon unionin ulkoasioiden ja turvallisuuspolitiikan korkean edustajan ehdotuksen,
   sekä katsoo seuraavaa:

               (1)

               Avaruustoiminta on laajentumassa ja sen merkitys on keskeinen. Avaruus on kaikkien maailman maiden käytettävissä oleva resurssi. Ne, joilla ei vielä ole avaruustoimintaa, osallistuvat siihen tulevaisuudessa. Näin ollen unioni katsoo, että ulkoavaruustoiminnan turvallisuuden vahvistaminen on tärkeä tavoite, joka tukee valtioiden kehitystä ja turvallisuutta. Tämä tavoite on sisällytetty unionin avaruuspolitiikkaan.

               (2)

               Eurooppa-neuvosto hyväksyi 12 päivänä joulukuuta 2003 Euroopan turvallisuusstrategian, jossa määritetään maailmanlaajuisia haasteita ja uhkia, ja jossa asetetaan tavoitteeksi sääntöihin perustuva kansainvälinen järjestys, joka perustuu tehokkaaseen monenvälisyyteen ja hyvin toimiviin kansainvälisiin instituutioihin.

               (3)

               Euroopan turvallisuusstrategiassa todetaan, että Yhdistyneiden kansakuntien peruskirja luo perustan kansainvälisille suhteille, ja strategiassa annetaan tuki Yhdistyneiden kansakuntien vahvistamiselle ja sen varustamiselle siten, että se voi täyttää tehtävänsä ja toimia tehokkaasti. Unioni pyrkii korkeatasoiseen yhteistyöhön kaikilla kansainvälisten suhteiden aloilla tavoitteenaan muun muassa säilyttää rauha, estää konflikteja ja lujittaa kansainvälistä turvallisuutta noudattaen Yhdistyneiden kansakuntien peruskirjan päämääriä ja periaatteita.

               (4)

               Unioni on sitoutunut kehittämään ja panemaan täytäntöön avoimuutta sekä luottamusta lisääviä toimia, jotta saavutetaan parempi avaruusturvallisuus. Unioni ottaa myös erityisen tarkasti huomioon riskit, jotka aiheutuvat avaruusromusta, joka alkuperästään riippumatta on vahingollista nykyiselle ja tulevalle toiminnalle.

               (5)

               Unioni korosti 18 päivänä syyskuuta 2007 antamassaan vastauksessa Yhdistyneiden kansakuntien yleiskokouksen 6 päivänä joulukuuta 2006 antamaan päätöslauselmaan 61/75, että ulkoavaruustoiminnan vapaaehtoiset ”liikennesäännöt”, joilla hyväksyttäisiin parhaat käytännöt avaruusalan toimijoiden välillä, edistäisivät tätä tavoitetta.

               (6)

               Neuvosto kannatti 8 ja 9 päivänä joulukuuta 2008 antamissaan päätelmissä ensimmäistä luonnosta ulkoavaruustoiminnan kansainväliseksi käytännesäännöstöksi. Luonnokseen käytännesäännöstöksi, jonka soveltamiseen valtiot osallistuisivat vapaaehtoisuuden pohjalta, sisältyi avoimuutta ja luottamusta lisääviä toimenpiteitä, joiden pohjalta voitaisiin käydä neuvotteluja keskeisten kolmansien maiden kanssa, joilla on ulkoavaruustoimintaa tai siihen liittyviä intressejä, tavoitteena aikaansaada teksti, jonka mahdollisimman monet valtiot voisivat hyväksyä.

               (7)

               Neuvoteltuaan tärkeimpien avaruusvaltioiden kanssa unioni laati tarkistetun version ehdotetusta käytännesäännöstöstä, jonka perusteella neuvosto valtuutti 27 päivänä syyskuuta 2010 unionin ulkoasioiden ja turvallisuuspolitiikan korkean edustajan jatkamaan ja laajentamaan neuvotteluja,

         ON HYVÄKSYNYT TÄMÄN PÄÄTÖKSEN:
   1 artikla
   Tukeakseen ehdotustaan ulkoavaruustoiminnan kansainväliseksi käytännesäännöstöksi unioni toteuttaa seuraavia tavoitteita:

               —

               neuvottelee valtioiden kanssa, jotka ovat tai eivät vielä ole aktiivisia avaruuskysymyksissä, keskustellakseen ehdotuksesta ja kootakseen näiden valtioiden näkemyksiä,

               —

               kokoaa yhteen asiantuntija-apua menettelyyn, jossa kehitetään ulkoavaruustoiminnan kansainvälistä käytännesäännöstöä.

         2 artikla
   1.   Tässä yhteydessä unionin tukemien hankkeiden on määrä sisältää seuraavat toimet:

               a)

               Tiedotustoimet: Ulkoavaruustoiminnan kansainvälistä käytännesäännöstöä koskevan ehdotuksen edistäminen.

               b)

               Enintään kolmen monenvälisen asiantuntijakokouksen, joissa keskustellaan kansainvälisestä käytännesäännöstöehdotuksesta, järjestäminen.

               c)

               Valtiosta riippumattomien asiantuntijoiden yhteenliittymän koordinointi.

         2.   Nämä hankkeet ja toimet esitetään tarkemmin liitteessä.
   3 artikla
   1.   Unionin ulkoasioiden ja turvallisuuspolitiikan korkea edustaja, jäljempänä ’korkea edustaja’, vastaa tämän päätöksen täytäntöönpanosta.
   2.   Edellä 2 artiklassa tarkoitettujen hankkeiden teknisestä toteutuksesta vastaa Yhdistyneiden kansakuntien aseidenriisuntatutkimusinstituutti, jäljempänä ’UNIDIR’. UNIDIR suorittaa nämä tehtävät korkean edustajan alaisuudessa. Tätä tarkoitusta varten korkea edustaja sopii tarvittavista järjestelyistä UNIDIRin kanssa.
   4 artikla
   1.   Rahoitusohje 2 artiklassa tarkoitettujen hankkeiden toteuttamiseksi on 1 490 000 euroa.
   2.   Edellä 1 kohdassa säädetyllä määrällä rahoitettavien menojen hallinnoinnissa noudatetaan unionin yleiseen talousarvioon sovellettavia unionin menettelyjä ja sääntöjä.
   3.   Komissio valvoo 1 kohdassa säädetyn unionin tuen asianmukaista täytäntöönpanoa. Tätä varten se tekee UNIDIRin kanssa rahoitussopimuksen. Sopimuksessa määrätään, että UNIDIRin on varmistettava, että unionin osuuden näkyvyys on sen suuruuden mukainen.
   4.   Komissio pyrkii tekemään 3 kohdassa tarkoitetun rahoitussopimuksen mahdollisimman pian tämän päätöksen voimaantulon jälkeen. Se ilmoittaa neuvostolle menettelyssä mahdollisesti ilmenevistä vaikeuksista ja rahoitussopimuksen tekopäivästä.
   5 artikla
   1.   Korkea edustaja raportoi neuvostolle tämän päätöksen täytäntöönpanosta UNIDIRin laatimien säännöllisten kertomusten perusteella. Nämä kertomukset ovat perustana neuvoston arvioinnille.
   2.   Komissio antaa tietoja 2 artiklassa tarkoitettujen hankkeiden täytäntöönpanon rahoitusnäkökohdista.
   6 artikla
   Tämä päätös tulee voimaan päivänä, jona se hyväksytään.
   Sen voimassaolo päättyy 18 kuukauden kuluttua 4 artiklan 3 kohdassa tarkoitetun rahoitussopimuksen tekemisestä, tai kuuden kuukauden kuluttua päätöksen hyväksymispäivästä, jos rahoitussopimusta ei ole sinä aikana tehty.

      Tehty Brysselissä 29 päivänä toukokuuta 2012.

            Neuvoston puolesta

            Puheenjohtaja

         N. WAMMEN

      LIITE NEUVOSTON PÄÄTÖKSEEN ULKOAVARUUSTOIMINNAN KANSAINVÄLISTÄ KÄYTÄNNESÄÄNNÖSTÖÄ KOSKEVAN UNIONIN EHDOTUKSEN TUKEMISESTA
      1.   Yleiset puitteet ja tavoitteet

      Avaruustoiminta on laajentumassa ja sen merkitys on keskeinen. Avaruus on kaikkien maailman maiden käytettävissä oleva resurssi. Ne, joilla ei vielä ole avaruustoimintaa, osallistuvat siihen tulevaisuudessa. Tästä syystä unioni katsoo, että on tarpeen parantaa turvallisuutta ulkoavaruudessa, ja uskoo, että käytännöllinen ja vaiheittainen menettely voi auttaa tämän tavoitteen saavuttamisessa. Unioni on sitoutunut kehittämään ja panemaan täytäntöön avoimuutta sekä luottamusta lisääviä toimia, jotta saavutetaan parempi turvallisuus ulkoavaruudessa. Unioni ottaa myös erityisen tarkasti huomioon avaruusromun, joka on vahingollista nykyiselle ja tulevalle toiminnalle, aiheuttamat riskit.
      Unioni korosti 18 päivänä syyskuuta 2007 antamassaan vastauksessa Yhdistyneiden kansakuntien yleiskokouksen 6 päivänä joulukuuta 2006 antamaan päätöslauselmaan 61/75, että ulkoavaruustoiminnan vapaaehtoiset ”liikennesäännöt”, joilla hyväksyttäisiin parhaat käytännöt avaruusalan toimijoiden välillä, edistäisivät tätä tavoitetta.
      Euroopan unionin neuvosto kannatti 8 ja 9 päivänä joulukuuta 2008 antamissaan päätelmissä ensimmäistä luonnosta ulkoavaruustoiminnan kansainväliseksi käytännesäännöstöksi. Luonnokseen käytännesäännöstöksi, jonka soveltamiseen valtiot osallistuisivat vapaaehtoisuuden pohjalta, sisältyi avoimuutta ja luottamusta lisääviä toimenpiteitä, joiden pohjalta voitaisiin käydä neuvotteluja keskeisten kolmansien maiden kanssa, joilla on ulkoavaruustoimintaa tai siihen liittyviä intressejä, tavoitteena aikaansaada teksti, jonka mahdollisimman monet valtiot voisivat hyväksyä. Neuvoteltuaan tärkeimpien avaruusvaltioiden kanssa unioni laati tarkistetun version ehdotetusta käytännesäännöstöstä ja sen perusteella Euroopan unionin neuvosto valtuutti 27 päivänä syyskuuta 2010 unionin ulkoasioiden ja turvallisuuspolitiikan korkean edustajan jatkamaan ja laajentamaan neuvotteluja.
      Tukeakseen unionin ehdotusta ulkoavaruustoiminnan kansainväliseksi käytännesäännöstöksi ja toteuttaakseen korkealle edustajalle annetun toimeksiannon, unioni pyrkii seuraaviin tavoitteisiin:

                  —

                  Neuvottelemaan mahdollisimman monen maan, jotka ovat tai eivät vielä ole aktiivisia avaruuskysymyksissä, kanssa keskustellakseen kyseisestä ehdotuksesta ja kootakseen näiden maiden näkemyksiä, varsinkin järjestämällä yksi tai useampia (enintään kolme) monenvälistä asiantuntijakokousta, joissa keskustellaan kyseisestä hankkeesta.

                  —

                  Hankkimaan asiantuntija-apua menettelyyn, jossa kehitetään ulkoavaruustoiminnan kansainvälistä käytännesäännöstöä.

            Unionin toimissa noudatetaan seuraavia periaatteita:

                  a)

                  Tunnustetaan, että on tärkeää saada aikaan pitkällä aikavälillä kestävä, ennustettava ja parannettu turvallisuus ulkoavaruusympäristössä.

                  b)

                  Tarve rakentaa yhteisymmärrystä ja määrittää sille yhteiset alat.

                  c)

                  Kansallisen ja alueellisen ostomenettelyn merkitys mahdollisessa tulevassa ulkoavaruustoiminnan kansainvälisessä käytännesäännöstössä.

            2.   Hankkeet

      2.1   Hanke 1: Tiedotustoimi: Ulkoavaruustoiminnan kansainvälistä käytännesäännöstöä koskevan ehdotuksen edistäminen

      2.1.1   Hankkeen tarkoitus

      Alueellisella tai tätä pienempien yksiköiden tasolla järjestettävien seminaarien avulla kansainväliseen käytännesäännöstöön liittyvät mahdolliset sidosryhmät laajentavat olemassa olevaa tietoaan ja ymmärrystään ehdotetun kansainvälisen käytännesäännöstön periaatteista.
      2.1.2   Hankkeen tulokset

                  a)

                  Tietoisuutta, tietämystä ja ymmärrystä ehdotetusta kansainvälisestä käytännesäännöstöstä ja sen jatkuvasta kehitysprosessista parannetaan.

                  b)

                  Poliittisen toiminnan ilmapiiriä parannetaan.

                  c)

                  Sidosryhmien ymmärrystä yhteiseen sopimukseen liittyvistä aloista, tarpeesta parantaa avaruusturvallisuutta ja viedä sopimusta eteenpäin parannetaan.

                  d)

                  Sidosryhmien välistä koordinointia parannetaan.

                  e)

                  Kansallisen ja alueellisen toiminnan lisäämistarpeet tunnistetaan, jotta voidaan edistää ulkoavaruustoiminnan kansainvälisen käytännesäännöstön kehittämistä.

            2.1.3   Hankkeen kuvaus

                  a)

                  Toteutetaan enintään kuusi alueellista tai osa-alueellista seminaaria, joissa on enintään 30 osallistujaa, tarvittaessa yhteistyössä kansainvälisten, alueellisten tai kansallisten järjestöjen kanssa, jotka järjestöt voivat olla sekä valtiollisia että valtiosta riippumattomia.

                  b)

                  Laaditaan ja esitetään tulokset unionille ja muille sidosryhmille, tarvittaessa sähköisesti.

            2.2   Hanke 2: Taustatuki korkealle edustalle valtioiden kanssa käytävissä kokouksissa/neuvotteluissa

      2.2.1   Hankkeen tarkoitus

                  a)

                  Hankkia unionille laajalti tietoa ja analyysejä kansainvälisen käytännesäännöstön mahdollisten sidosryhmien näkemyksistä ja suunnasta.

                  b)

                  Järjestää korkean edustajan neuvottelujen tueksi, valmistelemiseksi ja seurantaa varten koordinoitu yksittäisten neuvottelujen sarja keskeisimpien sidosryhmien kanssa.

                  c)

                  Koota yhteen arviot lausunnoista, jotka on kerätty korkean edustajan käymistä neuvotteluista.

            2.2.2   Hankkeen tulokset

                  a)

                  Kirjalliset arviot siitä, miten parhaiten tehdä yhteistyötä kansainvälisen käytännesäännöstön mahdollisten sidosryhmien kanssa.

                  b)

                  Kirjalliset arviot saaduista lausunnoista ja muutosehdotuksista tekstiin.

                  c)

                  Kirjalliset lausunnot yhden tai useamman monenvälisen asiantuntijakokouksen tueksi.

            2.2.3   Hankkeen kuvaus

                  a)

                  Laaditaan liiteasiakirjoja ja taustatutkimusta, joilla tuetaan, valmistellaan ja seurataan korkean edustajan neuvotteluja sekä yhtä tai useampaa monenvälistä asiantuntijakokousta.

                  b)

                  Koordinoitu yksittäisten neuvottelujen sarja keskeisimpien sidosryhmien kanssa:

                              —

                              Enintään kaksikymmentä yksittäistä kokousta ja tilanneselostusta.

                              —

                              Menettelyyn osallistumisen koordinointi, myös sähköisesti.

                              —

                              Tällaiseen koordinointiin osallistuvat valtiot ja järjestöt valitaan ottaen huomioon niiden osallistuminen avaruusturvallisuutta koskeviin asioihin, aiempi osallistuminen kansainväliseen käytännesäännöstöehdotukseen ja rooli yleisen diplomaattisen kehityksen edistämisessä alueellisella tai kansainvälisellä tasolla.

                  c)

                  Laaditaan ja esitetään tulokset korkealle edustajalle ja muille sidosryhmille, myös sähköisesti.

            2.3   Hanke 3: Järjestetään (enintään) kolme monenvälistä asiantuntijakokousta, joissa keskustellaan kansainvälisestä käytännesäännöstöehdotuksesta

      2.3.1   Hankkeen tarkoitus

      Koota yhteen asiantuntijoita keskustelemaan kansainvälisestä käytännesäännöstöehdotuksesta.
      2.3.2   Hankkeen tulokset

                  a)

                  Luodaan kansainvälistä käytännesäännöstöehdotusta koskeva keskustelufoorumi.

                  b)

                  Saadaan aikaan diplomaattista edistystä kansainvälistä käytännesäännöstöehdotusta koskevan keskustelun viemiseksi eteenpäin.

            2.3.3   Hankkeen kuvaus

      Järjestetään (enintään) kolme monenvälistä asiantuntijakokousta, joissa on enintään 160 osallistujaa, hankkeen ensimmäisten 16 kuukauden aikana.

                  —

                  Ehdotetaan, että ensimmäinen kyseisistä kokouksista järjestettäisiin Euroopassa ja seuraavat kaksi kokousta Euroopan ulkopuolella. Päätöksen tekee korkea edustaja UNIDIRin toimittamien ehdotusten pohjalta.

                  —

                  Korkea edustaja päättää kokoonpanosta, esityslistasta ja osallistumisesta UNIDIRin toimittaman ehdotuksen pohjalta.

            2.4   Hanke 4: Valtiosta riippumattomien asiantuntijoiden yhteenliittymän koordinointi

      2.4.1   Hankkeen tarkoitus

                  a)

                  Kehittää pieni tunnustettujen asiantuntijoiden yhteenliittymä, johon kuuluu enintään kymmenen osanottajaa ja joka osallistuu menettelyyn, jossa kehitetään kansainvälistä käytännesäännöstöä.

                  b)

                  Rakentaa verkkolähteitä yhteenliittymän koordinointia varten.

                  c)

                  Edistää ensimmäisen ja toisen hankkeen toimintaa ja tuloksia hankkimalla tarvittavat resurssit tiedotustoimiin, joilla tuetaan käytännesäännöstön ymmärtämistä.

            2.4.2   Hankkeen tulokset

                  a)

                  Parannetaan keskeisten kansainvälisten, alueellisten ja kansallisten asiantuntijoiden osallistumista kansainväliseen käytännesäännöstöön.

                  b)

                  Kehitetään virtuaalifoorumi asiantuntijoiden osallistumisen ja keskustelun koordinointia varten.

                  c)

                  Kehitetään virtuaalifoorumi tukemaan toisessa hankkeessa määriteltyjä monenvälisiä kokouksia.

                  d)

                  Kehitetään tarpeellisia virtuaalisia ja ei-virtuaalisia tiedotusaineistoja.

            2.4.3   Hankkeen kuvaus

                  a)

                  Määritellään, koordinoidaan ja hankitaan osallistumista varten sopivia avaruusturvallisuuden asiantuntijoita:

                              —

                              Korkea edustaja päättää yhteenliittymän jäsenet UNIDIRin hänelle toimittaman ehdotuksen pohjalta.

                  b)

                  Luodaan uusi virtuaalifoorumi yhteenliittymän panosten koordinointia varten:

                              —

                              Foorumi on myös suunniteltu toimimaan toista hanketta tukevien resurssien alustana.

                  c)

                  Järjestetään enintään kahdeksan kokousta, joissa käsitellään käytännesäännöstöön liittyvää kehitystä ja yhteenliittymän toimintaa, myös sähköisesti sekä video- ja puhelinneuvotteluja käyttämällä.

                  d)

                  Laaditaan ja esitetään tulokset korkealle edustajalle ja muille sidosryhmille, tarvittaessa myös sähköisesti.

                  e)

                  Kehitetään tiedotusvälineitä.

            3.   Menettelytapakysymykset ja koordinointi

      Hankkeiden toteuttamisen käynnistää valmistelukomitea, ja tavoitteena on aluksi määritellä yhteistyön menettelytavat ja yksityiskohtaiset järjestelyt. Valmistelukomitea tarkastelee hankkeiden toteutusta säännöllisesti, vähintään kerran puolessa vuodessa, myös sähköisiä ja video- ja puhelinneuvotteluja käyttäen.
      Valmistelukomiteaan kuuluvat korkean edustajan ja UNIDIRin edustajat.
      UNIDIR koordinoi valtion tai jonkin muun toimijan väliset tapaamiset sekä monenväliset asiantuntijakokoukset.
      Korkea edustaja päättää kyseisen hankkeen sijainnin sekä työpajojen ja kokousten rakenteellisen koostumuksen UNIDIRin valmistelukomitealle toimittaman ehdotuksen pohjalta.
      4.   Raportointi ja arviointi

      UNIDIR toimittaa korkealle edustajalle selostuksen ja rahoituskertomuksen hankkeen ensimmäisen vuoden loppuun mennessä pyrkien samatahtisuuteen Yhdistyneiden kansakuntien raportoinnin kanssa.
      UNIDIR toimittaa korkealle edustajalle loppuraportin hankkeen päätyttyä.
      UNIDIRin edistymisestä ja tilanneraporteista, julkaisuista, lehdistötiedotteista ja päivityksistä tiedotetaan korkealle edustajalle ja Euroopan komissiolle heti kun niitä annetaan.
      5.   Voimassaoloaika

      Tämän hankkeen toteuttamisen arvioitu kokonaiskesto on 18 kuukautta.
      Kaikki kokousvaiheet on saatava päätökseen kolme kuukautta ennen hankkeen loppua, jotta analyyseille jää tarpeeksi aikaa täytäntöönpanokauden aikana.
      6.   Osallistujat

      Kaikki YK:n jäsenvaltiot, varsinkin avaruusvaltiot.
      Valtiosta riippumattomat sidosryhmät, joihin kuuluvat kansalaisyhteiskunta ja teollisuus.
      7.   Kolmansien osapuolten edustajat

      Avaruustoiminnan käytännesäännöstön alueellisen vastuullisuuden edistämiseksi tämän päätöksen määrärahoista voidaan rahoittaa unionin ulkopuolisten asiantuntijoiden, mukaan lukien asiaankuuluvien alueellisten ja kansainvälisten järjestöjen asiantuntijoiden, osallistumista.
      UNIDIRin osallistuminen kaikkiin työpajoihin ja kokouksiin, jotka liittyvät tähän päätökseen, rahoitetaan.
      8.   Hankkeet toteuttava organisaatio

      Tämän neuvoston päätöksen teknisestä täytäntöönpanosta vastaa UNIDIR.
      UNIDIR työskentelee tarvittaessa esimerkiksi alueellisten järjestöjen, pohdintaryhmien, valtiosta riippumattomien järjestöjen ja teollisuuden kanssa.
      Tämän päätöksen täytäntöönpanoa varten tarvitaan lisähenkilöstä.